
DET  INSPIRERENDE 

BUDSKAB 


AF  ÆLDSTE  ELRAY  L.  CHRISTIANSEN, 
assistent  til  De  tolvs  Råd. 


Mine  brødre  og  søstre!  Jeg  vil  gerne  sige  noget,  der  måske  kan  være  til  gavn 
for  dem  iblandt  os,  som  tynges  af  prøvelser  og  vanskeligheder,  skuffelser  og 
modgang;  til  dem  siger  jeg:  „Tvivl  ikke,  frygt  ikke."  (Lære  og  Pagter  6:36) 

Jesu  Kristi  Evangelium  omfatter  ethvert  princip,  enhver  lov  og  enhver  ordinan- 
ce  som  er  nødvendig,  for  at  vi  kan  klare  alle  livets  vilkår,  og  for  at  vi  kan 
opnå  den  endelige  sejr. 

Jesu  lærdomme  varmer  menneskets  hjerte.  Hans  lære  oplyser  sindet.  Den  viser 
os  den  rigtige  vej. 

Øverst  blandt  Hans  lærdomme  står  anerkendelsen  af  Gud  som  vor  Fader. 
Jesus  bad  til  vor  Fader  og  ønskede,  at  alle  mennesker  skulle  gøre  det  samme, 
og  at  vi  skulle  leve  „af  hvert  ord,  der  udgår  af  Guds  mund."  (Matt.  4:4)  Han 
lærte,  at  ved  at  være  i  overensstemmelse  med  vor  Faders  plan,  som  er  givet 
gennem  Jesus  Kristus,  kan  hver  af  os  få  en  guddommelig  skæbne. 

Det  er  den  eneste  plan,  hvorigennem  man  kan  finde  virkelig  fred  i  sindet. 
Det  er  virkelig  den  eneste  plan,  der  kan  føre  mennesker  til  frelse  og  ophøjelse. 
Denne  plan  blev  os  forelagt  i  vores  forudtilværelse,  og  enhver  af  os  tog  imod 
den  med  glæde.  Vi  forstod,  at  vi  som  en  del  af  den  i  vores  dødelige  tilstand 
efter  al  sandsynlighed  ville  komme  til  at  opleve  sorg  såvel  som  glæde,  smerte 
såvel  som  velvære,  skuffelser  tilligemed  succes,  sygdom  såvel  som  sundhed. 
Fordi  det  er  nødvendigt  for  vor  udvikling,  tillader  Herren,  at  det  sure  blandes 
med  det  søde.  Han  ved,  at  troen  hos  hver  enkelt  af  os  må  prøves  i  modgang 
såvel  som  i  sindsro.  Ellers  vil  den  tro  måske  ikke  være  tilstrækkelig  udviklet, 
når  der  viser  sig  omstændigheder,  som  kun  troen  kan  hamle  op  med. 

Brødre  og  søstre!  I  og  jeg  er  aldrig  alene.  Herren  svigter  os  ikke.  Lad  os  ikke 
svigte  Ham! 

Budskab  fra  præsidenten 

for  Jesu  Kristi  Kirke  af 

Sidste  Dages  Hellige. 


PRÆSIDENT  JOSEPH  FELDING  SMITH 


Frelse  er 
Universel 


Dette  budskab,  fra  Præsident  Smith  stod  første  gang  i 
Improvement  Era  for  februar  1910  (side  352).  Emnet  er 
så  tidløst  og  ordene  så  rammende,  at  det  fortjener 
gentagelse  på  dette  sted. 


Indser  de  Sidste  Dages  Hellige  til  fulde 
betydningen  af  det  mægtige  ansvar,  der 
påhviler  dem  med  hensyn  til  verdens  frelse? 
Vi  gør  en  hel  del  i  forsøg  på  at  redde  og 
emvende  en  vanartet  og  ond  slægt;  vi  sen- 
der hundreder  af  missionærer  til  alle  dele  af 
jorden  og  bruger  årligt  hundreder  af  tusin- 
der dollars  på  dette  nødvendige  arbejde. 
Vi  bruger  dollars  i  hundredtusindvis  på  at 
bygge  kirker,  skoler  og  andre  bygninger  og 
på  at  uddanne  Israels  ungdom,  på  et  udvikle 
og  forbedre  vort  land,  bygge  byer  og  gøre 
vore  samfund  større,  udgive  tidsskrifter  og 
blade,  og  i  enhver  måde  stræbe  flittigt  efter 
at  forbedre  vort  eget  folk  og  udsprede  kund- 
skab, der  kan  vende  verden  til  Evangeliet. 
Men  hvad  gør  vi  for  vore  dødes  frelse? 
Det  er  sandt  nok,  at  der  er  mange,  som 
forstår  vigtigheden  af  dette  store  værk  og 
samvittighedsfuldt  varetager  deres  pligter  i 
Herrens  templer.  Dette  er  et  godt  tegn,  som 
viser  de  Helliges  villighed  og  aktivitet.  Men 
dette  fritager  ikke  de  sløve,  sendrægtige 
medlemmer,  som  ingenting  gør  for  deres 
døde.  Disse  mennesker  kan  ikke  forvente 
at  høste  fortjeneste  af  det,  andre  måske 
udfører;  ansvaret  hviler  med  lige  stor  vægt 
på  alle,  efter  den  enkeltes  evner  og  mulig- 
heder. 

Det  er  uden  forskel,  hvad  vi  ellers  er  blevet 
kaldet  til  at  gøre  eller  hvilken  stilling  vi  ind- 
tager eller  hvor  trofaste  vi  på  andre  måder 
har  arbejdet  i  Kirken;  ingen  er  fritaget  for 


denne  store  forpligtelse.  Det  kræves  af 
apostlen  såvel  som  af  den  ringeste  ældste. 
Stilling,  rang  eller  lang  tids  tjeneste  for 
Zions  sag  i  missionsmarken,  i  Zions  stave 
eller  andetsteds  berettiger  ikke  nogen  til 
at  se  stort  på  sine  dødes  frelse. 
Der  er  måske  nogen,  der  føler,  at  hvis  de 
betaler  deres  tiende,  passer  deres  møder 
og  andre  pligter  regelmæssigt,  giver  af 
deres  midler  til  de  fattige,  eller  kanske  til- 
bringer eet,  to  eller  flere  år  med  at  prædike 
for  verden,  er  de  løst  fra  yderligere  forplig- 
telser. Men  den  største  og  herligste  af  alle 
pligter  er  at  arbejde  for  de  døde.  Vi  kan  og 
vi  bør  gøre  alle  disse  andre  ting,  og  vi  vil 
modtage  belønning  derfor,  men  hvis  vi  for- 
sømmer den  vægtigere  forrettighed  og  befa- 
ling, så  vil  vi  —  uanset  en  hvilken  som  helst 
god  gerning  —  være  under  alvorlig  fordøm- 
melse. 

Hvorfor  da  denne  fordømmelse?  Fordi  „det 
største  ansvar,  Gud  har  pålagt  os  i  denne 
verden,  er  at  søge  efter  vore  døde.  (Se 
Vejen  til  Fuldkommenhed  af  Joseph  Fielding 
Smith  og  „Profeten  Joseph  Smiths  Lærdom- 
me" side  430).  Da  vi  ikke  kan  blive  frelst 
uden  dem,  „er  det  nødvendigt,  at  de,  der 
er  gået  forud,  og  de,  der  kommer  efter  os, 
skal  frelses  sammen  med  os,  og  således 
har  Gud  fastsat  det  for  mennesket,"  siger 
profeten  Joseph  Smith.  (Times  and  Seasons 
5:616.)  (Se  „Profeten  Joseph  Smiths  Lær- 
domme, side  430). 

Heraf  ser  vi  altså,  at  mens  det  er  nødvendigt 
at  prædike  Evangeliet  for  alle  jordens  natio- 
ner og  at  udføre  alt  andet  godt  arbejde  i 
Kirken,  så  er  dog  det  største  bud,  som  er 
givet  os  —  og  gjort  bindende  for  os  — 
tempelarbejdet  for  os  selv  og  for  vore  af- 
døde. 

Atter  siger  Profeten:  »Dåb  for  de  døde  er 
den  eneste  måde,  hvorpå  mennesker  kan 
stå  som  frelsere  på  Zions  bjerg.  Forkyndel- 
sen af  Evangeliets  første  principper  var  en 
hjælp  til  frelse  for  det  enkelte  menneske; 
men  mennesker  bliver,  ved  aktivt  at  tage 
del  i  det  stedfortrædende  frelsesarbejdes 
ceremonier,  midler  til  at  bringe  mængder  af 
deres  slægt  ind  i  Guds  Rige  .  .  .  Dette  er  en 
storslået  læresætmimg,  som  viser  den  gud- 
dommelige barmhjertigheds  og  velviljes 
storhed  i  henseende  til  planen  for  menne- 
skehedens frelse.  Denne  herlige  sandhed 
er  velegnet  til  at  udvide  forståelsen  og  støt- 
te sjælen  under  problemer,  vanskeligheder 
og  lidelser.  .  .  .  Denne  lære  stiller  Guds  vis- 
dom og  nåde  i  et  klart  lys,  idet  Han  bereder 
en  ordinanse  til  frelse  for  de  døde,  som 
døbes  gennem  stedfortræder,  får  deres  nav- 
ne optegnet  i  Himmelen  og  bliver  dømt  i 
overensstemmelse  med  deres  handlinger  i 
kødet.  Skrifterne  bærer  vidnesbyrd  om  den- 
ne læresætning.  De  Hellige,  der  forsømmer 
at  rette  sig  derefter,  hvad  angår  deres  døde 
slægtninge,  gør  det  med  deres  egen  frelse 
som  indsats.  (Times  and  Seasons  2:577-78) 
(Se  „Vejen  til  Fuldkommenhed") 
Grunden,  til  at  vor  frelse  er  i  fare,  er,  at  det 
er  nødvendigt,  at  forældre  og  børn  ikke 
alene  modtager  dåbsordinansen,  men  også 
knyttes  sammen  generation  efter  generation. 
Det  er  nødvendigt,  at  vi  modtager  alle 
ordinanserne  for  vore  døde,  ligesåvel  som 
vi  modtager  dem  på  vore  egne  vegne.  (Se 
History  af  the  Church  6:365). 
„Det  er  . .  .  nok  at  vide,"  læser  vi  i  åben- 
baringen, „at  jorden  vil  blive  slået  med  band, 
om  ikke  der  består  et  eller  andet  sammen- 
føjet led  mellem  fædrene  og  børnene  i  for- 
bindelse med  et  eller  andet  emne.  Og  se 
hvad  er  dette  emne?  Det  er  dåben  for  de 
døde.  Thi  vi  kan  ikke  fuldkommes  uden 
dem;  ej  heller  kan  de  fuldkommes  uden  os. 
Ej  heller  kan  de  fuldkommes  uden  dem,  der 


også  er  døde  i  Evangeliet,  thi  det  er  nød- 
vendigt, når  tidernes  fyldes  uddeling  opret- 
tes, hvilken  uddeling  nu  er  begyndt  at  ind- 
træde, at  en  hel,  fuldstændig  og  fuldkom- 
men forening  og  sammenføjning  af  uddelin- 
ger, nøgler,  magter  og  velsignelser  finder 
sted  og  åbenbares  fra  Adams  dage  til  nær- 
værende tid.  Og  ikke  alene  dette,  men  også 
det,  som  aldrig  har  været  åbenbaret  fra 
verdens  begyndelse,  det,  som  har  været 
skjult  for  de  vise  og  forstandige,  skal  åben- 
bares de  umyndige  og  diende  i  denne  tider- 
nes fyldes  uddeling."  (Lære  og  Pagter 
128:18). 

Atter  idet  vi  citerer  Profeten:  »Bibelen 
siger:  'Se,  jeg  sender  eder  profeten  Elias, 
før  HERRENS  store  og  frygtelige  dag  kom- 
mer og  Han  skal  vende  fædrenes  hjerter  til 
sønnerne,  og  sønnernes  til  fædrene,  at  jeg 
ikke  skal  komme  og  slå  landet  med  band!" 
(Malakias  4:5-6). 

„Nu,  ordet  vende  burde  her  oversættes 
binde  eller  besegle.  Men  hvad  er  hensigten 
med  dette  vigtige  kald?  eller,  hvordan  skal 
det  opfyldes?  Nøglerne  må  overdrages, 
Elias's  ånd  må  komme,  Evangeliet  genopret- 
tes, Guds  hellige  samles,  Zion  opbygges 
og  de  hellige  fremstå  som  frelsere  på  Zions 
bjerg." 

„Men  hvordan  skal  de  blive  frelsere  på 
Zions  bjerg?  Ved  at  bygge  templer,  opstille 
deres  døbefonter  og  gøre  noget  for  at  mod- 
tage alle  ordinanser,  dåb,  bekræftelser, 
tvætninger,  salvelser,  ordinationer  og  be- 
seglinger på  deres  hoveder  på  deres  afdøde 
forfædres  vegne,  og  forløse  dem,  så  at  de 
kan  komme  frem  i  den  første  opstandelse 
og  ophøjes  med  dem  på  herligheds  troner; 
og  heri  findes  den  lænke,  som  binder  fæd- 
renes hjerter  til  børnene  og  børnenes  til 
fædrene,  hvilket  fuldender  Elias's  kald.  Og 
jeg  ønsker  fred  ved  Gud,  at  dette  tempel  nu 
var  opført,  så  vi  kunne  gå  ind  i  det,  og 
begynde  at  arbejde,  og  udnytte  vor  tid,  og 
gøre  brug  af  de  beseglende  kræfter,  mens 
de  findes  på  jorden." 

„De  hellige  har  ikke  altfor  megen  tid  til  at 
frelse  og  forløse  deres  døde  og  indsamle 
deres  levende  slægtninge,  så  de  også  kan 
blive  frelst,  før  jorden  vil  blive  ramt  og  sla- 

C  Forts,  på  sid  233) 

ÆLDSTE  MARION  G.  ROMNEY 


Templer 


Portene  til  Himlen 


Af  alle  vidunderlige  ting,  der  er  åbenbaret  under 
Evangeliets  gengivelse,  var  en  af  de  betydeligste 
kundskaben  om  templer  og  deres  formål. 
Medens  Profeten  Joseph  Smith  oversatte  den 
gamle  optegnelse,  lærte  han  om  templer  blandt 
folkene  i  Mormons  Bog.  Da  Nephi  berettede  om 
det,  han  udførte  omkring  år  570  f.  Kr.,  skrev  han: 
„Og  jeg,  Nephi,  byggede  et  tempel,  og  jeg 
opførte  det  i  samme  stil  som  Salomons  tempel 
med  undtagelse  af,  at  det  ikke  blev  bygget  af  så 
mange  kostbare  ting,  for  de  fandtes  ikke  i  landet, 
hvorfor  det  ikke  kunne  bygges  som  Salomons 
tempel.  Men  bygningens  stil  var  som  Salomons 
tempel,  og  udførelsen  deraf  var  meget  smuk." 
(Nephi  5:16.) 

Senere  henviste  Jakob  til  belæringen  af  Nephis 
folk  i  templet.1 

Omkring  år  121  f.  Kr.  „sendte  kong  Limhi  et 
opråb  ud  til  sit  folk,  at  de  skulle  mødes  ved  tem- 
plet for  at  høre  de  ord,  han  ville  tale  til  dem." 
(Mosiah  7:17.) 

Formodentlig  var  dette  det  tempel,  som  den  ryg- 
gesløse kong  Noa  udstyrede  så  flot.2  Det  kunne 
være,  at  alle  de  foregående  henvisninger  henty- 
dede til  det  tempel,  der  blev  bygget  af  Nephi. 
Omkring  år  124  f.  Kr.  samledes  folket  omkring 
et  andet  tempel  i  Zarahemlas  Land  for  at  høre 
kong  Benjamins  store  afskedstale.3 
Mormons  Bog  identificerer  et  tredie  tempel,  be- 
liggende i  „Overflødighedens  land",  omkring 
hvilket  Nephis  folk  var  samlet,  da  de  første  gang 
hørte  og  så  den  opstande  Frelser.4  Nephiterne 
har  måske  også  haft  andre  templer.5 
Fra  Det  gamle  Testamente  lærer  vi,  at  Israels 
folk  var  tempelbyggere.  Dr.  James  E.  Talmage 
fremhæver,  at  de  „var  fremragende  blandt  fol- 
kene, som  byggere  af  helligdomme  til  den  le- 
vende Guds  navn.6 

Afgudsdyrkende  folk  byggede  også  templer, 
som  var  helliget  dyrkelsen  af  deres  respektive 
.afguder.  Kort  efter  at  Israel  var  „undsluppet  fra 
det  ægyptiske  afgudsdyrkeri,"  forlangte  Jehova, 
at  de  skulle  „bygge  en  helligdom,  hvor  Han  ville 


vise  sig  og  tilkendegive  sin  vilje  som  deres  Herre 
og  Konge."7  De  fulgte  de  detaljerede  instruktio- 
ner, de  modtog  fra  Jehova,  og  af  de  fineste 
materialer,  der  var  tilgængelige,  byggede  de  det 
tabernakel,  som  indeholdt  Pagtens  Ark. 
Da  Israel,  efter  fyrretyve  års  vandring  i  ørkenen, 
endelig  kom  i  besiddelse  af  deres  eget  land,  fik 
tabernaklet,  som  de  havde  båret  med  sig,  „et 
hvilested,  og  dertil  kom  stammerne  for  at  lære 
Guds  vilje  og  ord."8 

„David,  Israels  anden  konge,  ønskede  og  lagde 
planer  om  at  bygge  et  hus  til  Herren,  idet  han 
erklærede,  at  det  var  upassende,  at  han,  kon- 
gen, skulle  bo  i  et  cedertræspalads,  medens 
Guds  helligdom  kun  var  et  telt."9  Men  Herren 
sagde  til  ham:  „Du  skal  ikke  bygge  mit  navn  et 
hus,  thi  du  er  en  krigens  mand  og  har  udgydt 
blod!"  (1  Krøn.  28:3.)  David  samlede  imidlertid 
materialet,  og  hans  søn,  Salomon,  byggede 
templet. 

Dette  pragtfulde  tempel  blev  bevaret  i  sin  herlig- 
hed i  fireogtredive  år.  På  grund  af  Salomons 
ugudelighed  og  Israels  frafald   „trak  Jehova  så 


Nauvoo  Templet  var  det 
andet  tempel,  der  blev 
bygget  til  Herren  i  denne 
forvaltning. 

sin  beskyttende  nærhed  tilbage  .  .  ."10  Ægypter- 
ne plyndrede  det;  Ahaz,  Judas  konge,  plyndrede 
det  også,  og  til  sidst  brændte  Nebukadnezar 
det. 

Israel  var  blevet  ugudeligt.  Stammerne  havde 
delt  sig.  „Israels  rige,  der  bestod  af  omkring  ti  af 
de  tolv  stammer,  var  blevet  underkastet  Assyrien 
omkring  år  721  f.  Kr."  De  resterende  to  stam- 
mer, Juda  rige,  var  underkastet  Babylon  i  halv- 
fjerds år. 

„Derefter  fik  de,  under  Kyros'  og  Darius'  venlige 
regering,  tilladelse  til  at  vende  tilbage  til  Jerusa- 
lem, og  endnu  engang  at  opføre  et  tempel  i 
overensstemmelse  med  deres  tro  . .  .  det  genop- 
byggede tempel  er  kendt  i  historien  som  Zerub- 
babels  Tempel." 

Det  blev  færdigt  i  år  515  f.  Kr.  „Selv  om  dette 
tempel  var  langt  ringere  udstyret,  sammenlignet 
med  det  pragtfulde  Salomons  Tempel,  var  det 
ikke  desto  mindre,  det  bedste  folket  kunne  byg- 
ge, og  Herren  anerkendte  det",  således  som 
Han  havde  anerkendt  „Tabernaklet"  og  Salo- 
mons tempel.11 

Efter  fem  århundreders  ødelæggende  forfald 
blev  templet  genopbygget  af  Herodes,  konge  af 
Judæa,  omkring  seksten  år  før  Kristi  fødsel. 
Templet  var,  selv  om  det  blev  nedværdiget  ved 
megen  forretningsmæssig  brug,  forbundet  med 
mange  hændelser  i  Frelserens  jordiske  liv.  I -år 
70  e.  Kr.  blev  det  ødelagt  ved  brand,  således 
som  Herren  havde  forudsagt  det. 
Til  trods  for  den  kendsgerning,  at  templer  altid 
har  været  et  garantimærke  for  den  levende  Guds 
sande  følgesvende,  så  vidt  beretningerne  åben- 
barer det,  har  ingen,  der  bekender  sig  som 
kristne,  med  undtagelse  af  nephiterne,  bygget 
et  tempel  mellem  ødelæggelsen  af  Herodes' 
tempel  og  organiseringen  af  Jesu  Kristi  Kirke  af 
Sidste  Dages  Hellige  i  1830  —  en  periode  på 
1760  år.  Da  kundskaben  om  templer,  deres  for- 
mål og  det  arbejde,  der  skal  udføres  i  dem, 
ikke  fandtes  blandt  mennesker  på  jorden  i  hele 
dette  tidsrum,  opstår  det  spørgsmål:  Hvorfra  fik 
Profeten  Joseph  Smith  sin  viden  om  templerne? 
Det  er  helt  sikkert,  at  han  ikke  fik  sin  viden  fra 
mennesker,  fordi  de  havde  den  ikke.  Svaret  er 
naturligvis,  at  han  modtog  den  fra  Himlen  gen- 
nem direkte  åbenbaring. 

Bygningen  af  templer  i  dag  er  derfor  karakteri- 
stisk for  Jesu  Kristi  Kirke.  Templer  kan  ikke  for- 
stås af  andre  mennesker  end  medlemmer  af  den 
Kirke,  som  er  i  besiddelse  af  en  forståelse  af 
Jesu  Kristi  Evangelium.  De  store  evige  princip- 
per om  forudtilværelsen,  evigt  ægteskab,  opstan- 
delse, ophøjelse,  Guds  beskaffenhed  og  vort 
forhold  til  Ham  —  alle  disse  og  de  andre  store 


principper  i  Evangeliet  er  koncentreret  i  tempel- 
arbejdet.  Fra  templerne  genspejler  de  sig  i  de 
forestående  Sidste  Dages  Helliges  hjerter. 
Af  alle  beviserne  på  Joseph  Smiths  profetiske 
kaldelse  er  der  næppe  et,  der  er  mere  afgøren- 
de end  den  kendsgerning,  at  inden  for  et  år 
efter  at  Kirken  var  organiseret,  begyndte  han 
at  modtage  instruktioner  fra  Herren  angående 
bygningen  af  templer.  (L.  &  P.  36:8.) 
Så  tidligt  som  i  juli  1831  sagde  Herren  til  ham, 
at  Independence,  Missouri,  var  „stedet  for  Zions 
by  ...  og  stedet  for  templet  ligger  mod  vest  på 
en  grund  ikke  langt  fra  domhuset."  L.  &  P.  57:2,3.) 
De  helliges  interesse,  for  bygningen  af  templer 
og  af  Zions  by,  var  stor  i  disse  første  dage. 
Samtidig  .med  interessen  for  templer  havde  de 
hellige  den  indsamlingsånd,  som  dengang  kom 
over  dem.  Forholdet  mellem  indsamlingsånden 
og  interessen  for  templerne,  blev  forklaret  af 
Profeten  på  følgende  måde:  Idet  han  gik  ud  fra 
Frelserens  ord:  „Jerusalem,  Jerusalem!  du,  som 
ihjelslår  profeterne  og  stener  dem,  der  er  sendt 
til  dig!  hvor  ofte  har  jeg  ikke  villet  samle  dine 
børn,  som  hønen  samler  kyllingerne  under  sine 
vinger!  og  I  ville  ikke,"  (Matt.  23:37),  spurgte 
han: 

„Hvad  var  formålet  med  indsamlingen  af 
jøderne,  eller  Guds  folk,  i  nogen  tidsalder  i 
verden? 

Han  svarede:  „Hovedformålet  var  at  bygge  et 
hus  til  Herren,  hvorved  Han  kunne  åbenbare  for 
sit  folk  ordinanserne  i  sit  hus  og  herlighederne 
i  sit  rige,  og  belære  folket  om  frelsens  vej;  for 
der  er  visse  ordinanser  og  principper,  som,  når 
de  forkyndes  og  praktiseres,  må  udføres  på  et 
sted  eller  i  et  hus,  som  er  bygget  til  dette  formål. 
„Det  var  planen  i  de  himmelske  råd,  før  verden 
blev  til,  at  Præstedømmets  principper  og  love 
skulle  støtte  sig  på  indsamlingen  af  folket  i 
enhver  tidsalder  i  verden  .  .  .  Ordinanser,  der  er 
indstiftet  i  Himlen  før  verdens  grundlæggelse, 
i  Præstedømmet,  til  menneskenes  frelse,  må 
ikke  ændres  eller  forandres.  Alle  skal  frelses 
efter  de  samme  principper. 
„Det  er  med  det  samme  formål,  at  Gud  samler 
sine  folk  sammen  i  de  sidste  dage  for  at  bygge 
et  hus  til  Herren  og  forberede  dem  til  ordinanser- 
ne og  endowments,  tvætninger  og  salvelser  .  . . 
„Hvis  en  mand  får  en  fylde  af  Guds  Præstedøm- 
me, må  han  modtage  det  på  samme  måde  som 
Jesus  Kristus  modtog  det,  og  det  var  ved  at 
holde  alle  budene  og  adlyde  alle  ordinanserne 
i  Herrens  hus  . . . 

„Alle  mennesker,  som  bliver  arvinger  og  medar- 
vinger  med  Jesus  Kristus,  må  modtage  fylden  i 
Hans   rige;   og   de,  som   ikke   vil  modtage   alle 

ordinanserne,  vil  gå  glip  af  fylden  af  herligheden, 
hvis  de  ikke  mister  hele  herligheden.12 
Templer  er  nødvendige  for  at  Kirkens  organisa- 
tion kan  være  komplet.  „Kirken,,,  sagde  Profeten, 
„er  ikke  fuldstændigt  organiseret,  i  sin  rette 
orden,  og  kan  ikke  være  det,  før  templet  er 
færdigt,  og  der  er  sørget  for  steder  til  administre- 
ring af  Præstedømmets  ordinanser."13 
Da  Profeten  talte  ved  Kirkens  konference  i  Nau- 
voo  den  8.  april  1844,  sagde  han  til  de  hellige, 
at  han  havde  „modtaget  instruktioner  fra  Herren, 
om,  at  fra  nu  af  skal  der,  hvor  som  helst  Israels 
ældster  bygger  kirker  og  grene  til  Herren  i  alle 
staterne,  være  en  Zions  stav.  I  de  store  byer, 
som  Boston,  New  York,  etc,  skal  der  være 
stave.  Det  er  en  strålende  proklamation,  og  jeg 
holdt  den  tilbage  lige  til  det  sidste  og  tænkte, 
at  det  skulle  forstås  således,  at  dette  arbejde 


skal  begynde,  efter  at  tvætningerne,  salvelserne 
og  begavelserne  er  blevet  udført  her."14 
Templer  er  store  forter  for  retfærdighed  i  verden. 
Djævelen  bekæmper  dem.  Han  ophidsede  folkets 
fjender  så  meget,  efter  at  de  første  templer  var 
bygget,  at  man  krævede,  at  de  hellige  skulle 
flytte  bort  fra  Kirtland  og  Nauvoo.  Uden  den 
store  udgydelse  af  ånd  og  kraft,  som  blev  givet 
i  disse  templer,  er  det  tvivlsomt,  om  Kirken  kunne 
have  overlevet. 

Foruden  at  være  et  sted,  hvor  Herren  kunne 
„åbenbare  sit  folk  ordinanserne  i  sit  hus  og  her- 
lighederne i  sit  rige  og  belære  sit  folk  om  frel- 
sens vej,"  (History  of  the  Church,  Vol.  5  p.  123.) 

er  et  tempel  et  sted,  hvor  de  levende  hellige   En  stor  model  af  Det  andet 
modtager    Præstedømmets    højere    ordinanser,   Tempel  (af  kristne  kaldet 

.  ,.  ...     .  ii  Herodes's  Tempel)  er 

som  er  nødvendige  til  deres  ophøjelse.  udsti||et  .  Hote|  HoIy|and  , 

Vi  ved  alle,  hvad  Evangeliets  nødvendige  ordi-   Jerusalem. 

nancer  er:  for  det  første  dåb,  for  det  andet 
håndspålæggelse  for  den  Helligånds  gave.  Disse 
ordinanser  administreres  til  de  hellige  andre 
steder  end  i  templerne,  ligesom  den  tredie 
ordinanse,  håndspålæggelse  for  overdragelse  af 
Præstedømmet.  Men  Evangeliets  højere  ordinan- 
ser, de  som  vedrører  begavelse  og  beseglings- 
ordinanse,  kan  kun  udføres  i  templer. 
Profeten  Joseph  gjorde  det  klart,  at  mennesker 
ikke  kan  blive  frelst  (hvormed  menes  ophøjet), 
medmindre  de  får  disse  ordinanser  udført  for 
sig. 

„Jeg  vil  råde  alle  de  hellige  til,  af  al  deres  magt, 
at  samle  alle  deres  levende  slægtninge  på  dette 
sted,  så  de  kan  blive  beseglet  og  frelst,  så  de 
kan  være  beredte  til  den  dag,  da  den  ødelæg- 
gende engel  går  fremad  .  . . 
Følgende  spørgsmål  stilles  ofte:  'Kan  vi  ikke 
blive  frelst  uden  at  gennemgå  alle  disse  ordi- 
nanser, etc?  'Jeg  vil  svare:  Nej,  ikke  fylden  af 
frelse. 

Jesus  sagde:  'I  min  Faders  hus  er  der 
mange  boliger,  og  jeg  vil  gå  og  berede  et  sted 
for  jer' ...  og  enhver,  som  ophøjes  til  den  højeste 
bolig,  må  overholde  en  celestial  lov,  og  også 
hele  loven."15 

I  templerne  besegles  vi  for  evigheden  til  vore 
forældre,  vore  ægtefæller,  vore  forfædre,  og 
vore  børn  besegles  til  os. 

Vore  ledere  taler  gang  på  gang  om  hjemmet  som 
centret  for  en  sidste  dages  helligs  liv.  Uden 
beseglingen  af  mænd  og  hustruer,  børn  og 
forældre,  ville  der  ikke  være  noget  familieforhold 
i  den  kommende  verden;  der  ville  ikke  være 
noget  evigt  hjem.  Hvor  frygteligt  ville  denne  ver- 
den ikke  være!  Uden  hjemmet  ville  Himlen  være 
berøvet  sin  lykke.  Der  hvor  min  elskede  hustru 
og  mine  børn  er,  er  himlen  for  mig.  Jeg  betragter 
derfor  Salt  Lake  Templet,  hvor  min  ungdoms 
kærlighed  og  jeg  blev  beseglet  til  hinanden  for 
tid  og  evighed,  som  porten  til  himlen  for  mig. 
Templerne  er  også  porten  til  himlen  for  vore 
forfædre,  som  ikke  havde  det  privilegium  at  leve 
i  en  tid  og  på  et  sted,  hvor  de  kunne  modtage 
besegl  i  ngsordinanserne. 

I  sin  samtale  med  Nikodemus  sagde  Jesus  til 
ham:  „Ingen  kan  komme  ind  i  Guds  rige,  hvis 
han  ikke  bliver  født  af  vand  og  ånd."  (Johs.  3:5.) 
Dette  skriftsted  har  sat  den  frafaldne  kristenhed 
i  et  sandt  dilemma.  De,  som  foregiver  at  holde 
sig  til  Jesu  lærdomme,  benægter,  at  der  er  et 
sted  i  Riget  til  de  utallige  mennesker,  som  er 
døde  uden  dåb.  Andre,  som  sætter  sig  op  imod 
en  så  tilsyneladende  uretfærdig  situation,  siger, 
at  Frelseren  ikke  kan  have  ment,  hvad  Han 
sagde.  De  fornægter  det  derfor,  og  de  fornægter 


nødvendigheden  af  dåb  så  vel  som  Evangeliets 
andre  frelsende  ordinanser. 
I  virkeligheden  er  der  ikke  noget  sådant  dilem- 
ma, for  Herren  har  sørget  for,  at  der  i  templerne 
udføres  alle  Evangeliets  ufravigelige  ordinanser 
for  de  døde,  ved  stedfortræder.  O,  hvilken  fryd 
der  nu  må  være  i  åndeverdenen  blandt  vor 
Faders  trofaste  børn,  når  de  ser,  templerne  i  vore 
dage  blive  bygget,  og  ser  den  store  vægt  der 
bliver  lagt  på  genealogisk  arbejde  under  Præste- 
dømmets Genealogiske  Komites  dygtige  ledelse, 
bistået  af  tusinder  af  intelligente,  oprigtige  med- 
arbejdere. 

Når  man  spekulerer  på  emnet  templer  og  de 
midler,  der  deri  er  tilvejebragt  for  at  sætte  os 
i  stand  til  at  stige  op  til  Himlen,  kommer  man  til 
at  tænke  på  lektien  i  Jakobs  drøm.  De  husker, 
at  i  det  otteogtyvende  kapitel  i  Første  Mosebog 
er  der  en  beretning  om  hans  tilbagevenden  til 
sin  faders  land  for  at  søge  sig  en  hustru  blandt 
sit  eget  folk.  Da  Jakob  drog  fra  Be'ersjeba  imod 
Karan,  havde  han  en  drøm,  hvori  han  så  sig  selv 
på  jorden  ved  foden  af  en  stige,  som  nåede  til 
Himlen,  hvor  Herren  stod  ovenfor  den.  Han  så 
engle  stige  op  og  ned  ad  stigen,  og  Jakob  var 
klar  over,  at  de  pagter  han  indgik  med  Herren, 

var  trinene  på  stigen,  som  han  selv  måtte  klatre 
op  ad  for  at  få  de  forjættede  velsignelser  — 
velsignelser,  som  ville  berettige  ham  til  at  kom- 
me i  Himlen  og  være  sammen  med  Herren. 
Fordi  Jakob  havde  mødt  Herren  og  indgået 
pagter  med  Ham  der,  anså  han  stedet  for  så 
helligt,  at  han  kaldte  stedet  Betel,  en  sammen- 
trækning af  Beth-Elohim,  som  bogstaveligt  be- 
tyder    „Herrens     Hus".    Han     sagde    om    det: 

Visselig,  her  er  Guds  hus,  her  er  Himmelens 

port!"  (1   Mos.  28:17.) 

Ikke  alene  gik  Jakob  gennem  Himmelens  port, 
men  ved  at  efterleve  alle  pagterne  gik  han  også 
hele  vejen  ind.  Om  ham  og  hans  forfædre,  Abra- 
ham og  Isak,  har  Herren  sagt:  „. .  .  da  de  ikke 
gjorde  andet  end  det,  der  blev  befalet  dem,  er 
de  nu  indgået  til  min  ophøjelse  i  overensstem- 
melse med  forjættelserne,  og  de  sidder  på  troner 
og  er  ikke  engle,  men  guder."  (L  &  P.  132:37.) 
Templer  er  for  os  alt  det,  som  Betel  var  for 
Jakob.  Ja,  endnu  mere,  de  er  også  portene  til 
Himlen  for  alle  vore  afdøde  slægtninge,  som 
ikke  har  fået  deres  begavelse.  Vi  bør  alle  gøre 
vor  pligt  og  føre  vore  kære  igennem  dem.        O 

1  Jakob   1:17;  2:2,   11. 

2  Mosiah   11:10,  11, 

3  Mosiah  1:18;  2:1,  5-7. 

4  3  Nephi   11:1-11. 

5  Alma   16:13;  23:2;  26:29.   Helaman  3:9,    14. 

6  James  E.  Talmage:  The  House  of  the  Lord,   p.  2. 

7  Ibid.,  p.  2-3. 

8  Ibid.,   p.  5. 

9  Ibid.,  p.  6. 

10  Ibid.,  p.  8. 

11  Ibid.,  pp.  9-11. 

12  Joseph   Smith:    History   of  the    Church   of  Jesus    Christus   of 
Latter-day  Saints,  ed.  B.  H.  Roberts,  2.  udgave  5:423-24. 

13  Ibid.,  4:603. 

14  Ibid.,  6-,  319. 

15  Ibid.,  6:184. 

(Forts,  fra  side  228) 

gen  og  den  fastslåede  ødelæggelse  kommer 
over  jorden."  (History  af  the  Church,  6:183- 
84.)  (Se  „Profeten  Joseph  Smiths  lærdom- 
me," side  398.) 

Disse  passager  understreger  vigtigheden 
af  arbejdet  for  de  døde,  for  vi  kan  ikke  blive 
frelst  uden  dem,  ej  heller  de  uden  os.  Vores 
frelse  lader  sig  ikke  bringe  i  stand,  med- 
mindre fædrene  og  børnene  er  knyttede 
sammen,  bundne  og  beseglede  i  fuldkom- 
men familieorden.  Ægtemænd  må  med  myn- 
dighed forenes  med  deres  koner  og  foræld- 
re med  deres  børn,  indtil  deres  familie  be- 
står af  en  stor  eenhed  af  alle  de  trofaste  fra 
begyndelsen  til  tidens  ende  med  Adam, 
vores  stamfader,  udfyldende  sin  kaldelse 
som  alles  fader.  O 


HVAD  ER  HENSIGTEN  MED  TILVÆRELSEN? 


Uddrag  af  en  skrivelse  fra  profeten  Joseph  Smith  til  Kirkens 
ældster  i  Kirtland  og  til  deres  brødre  ude.  (Den  22.  januar  1834) 

Tænk  et  øjeblik  på,  hvor  ophøjet  og  stort  det  væsen  er,  der 
skabte  universet!  Og  spørg  så:  Kunne  denne  Skaber  være  så 
inkonsekvent  i  sit  væsen,  at  han  lader  mennesket  være  uden 
lov  eller  rettesnor  til  at  regulere  dets  tilværelse,  efter  at  han  dog 
nu  engang  har  sat  ham  her  på  jorden?  Mennesket  må  jo  her  på 
jorden  ifølge  sin  natur  hurtigt  igen  blive  til  støv.  Findes  der  ikke 
noget  andet,  ingen  tilværelse  på  den  anden  side  af  dødens  slør, 
der  så  hurtigt  skal  kastes  over  os  alle?  Men  hvis  der  findes  en 
sådan  tilværelse,  hvorfor  skulle  så  ikke  hint  væsen,  som  havde 
magt  til  at  bringe  os  her,  meddele  os  noget  om  det  hinsidige? 
Hvis  vi  allerede  havde  magt  til  at  indtræde  i  den  nuværende 
tilværelse,  hvorfor  så  ikke  have  magt  til  at  vide,  hvad  der  vil 
komme  herefter,  når  dette  mørke  slør  kastes  over  vore  legemer? 
Hvis  vi  her  i  livet  modtager  alt;  hvis  vi,  når  vi  går  tilbage  til 
støvet,  ikke  er  mere,  fra  hvilken  kilde  er  vi  da  kommet,  og  hvad 
var  hensigten  med  vor  tilværelse?  Hvis  dette  liv  var  alt,  ville  vi 
være  tilbøjelige  til  at  spørge,  om  der  overhovedet  var  nogen 
mening  med  tilværelsen,  og  så  kunne  vi  med  rette  sige:  „Lad  os 
spise,  drikke  og  være  glade,  for  i  morgen  skal  vi  dø".  Men  hvis 
dette  liv  virkelig  er  alt,  hvorfor  da  dette  stadige  besvær,  hvorfor 
denne  evindelige  kamp  og  strid  og  hvorfor  disse  uophørlige 
bekymringer? 

Men  dette  liv  er  ikke  alt.  Fornuftens  stemme,  inspirationens 
sprog  og  den  levende  Guds  Ånd,  vor  Skaber,  lærer  os  —  og  vi 
hoider  jo  den  hellige  beretning  om  sandheden  i  vore  hænder  — 
at  jordelivet  ikke  er  alt.  „Thi  himlen  forkynder  Guds  ære,  hvæl- 
vingen kundgør  hans  hænders  værk".  En  lille  smule  eftertanke 
er  tilstrækkelig  til  at  belære  ethvert  normalt  begavet  menneske 
om,  at  alt  dette  ikke  blot  er  opstået  ved  tilfældigheder  og  ikke 
kan  nås  uden  en  almægtig  Guds  hånd.  Og  den,  der  kan  erkende 
den  på  himlen  beskrevne  Almagtens  kraft,  kan  også  se  Guds 
håndskrift  i  de  hellige  skrifter,  og  den,  der  læser  dem  oftest,  vil 
elske  dem  mest,  og  den,  der  er  fortrolig  med  dem,  vil  erkende 
Herrens  hånd,  når  som  helst  han  ser  den;  og  når  de  engang  er 
blevet  opdaget,  vil  de  ikke  blot  blive  anerkendt,  men  også  adlydt 
i  alle  deres  himmelske  forskrifter. 

Tænk  et  øjeblik:  hvad  kunne  have  været  vor  himmelske  Faders 
hensigt  med  at  give  os  en  lov?  Var  det  fordi  den  skulle 
adlydes  eller  ikke  adlydes?  Og  tænk  så  videre,  ikke  blot  på 
hensigtsmæssigheden,  men  også  på  betydningen  af  at  holde 
hans  love  i  alle  forhold.  Hvis  dette  altså  er  af  så  stor  betydning, 
hviler  der  da  ikke  et  stort  ansvar  på  dem,  der  er  kaldet  til  at 
forkynde  menneskene  disse  sandheder?  Ville  vi  være  istand  til 
at  forelægge  jer  noget  som  en  retfærdig  sammenligning,  ville 
vi  med  glæde  gøre  det.  Men  her  svigter  vor  kunnen  os,  og  vi  er 
tilbøjelige  til  at  tænke,  at  mennesket  ikke  formår  at  skildre  i  ord 
det  ophøjede  ved  dette  vigtige  emne,  uden  at  der  bliver  givet  ham 
en  hjælp,  som  går  udover  det,  der  allerede  er  blevet  givet.  Vi  kan 
kun  sige,  at  hvis  en  forsmag  på  den  celestiale  herligheds  glæder, 
som  de  af  hjertet  ydmyge  har  oplevet  dem,  'ikke  er  tilstrækkelig, 
så  vil  vi  overlade  resultatet  af  jeres  egen  flid  til  jer  selv;  thi  Gud 
vil  inden  længe  kalde  alle  sine  tjenere  til  sig,  og  der  vil  de  af 
hans  egen  hånd  modtage  en  retfærdig  løn  for  alt  deres  arbejde. 

Profeten  Joseph  Smiths  Lærdomme 

For  nogen  tid  siden  rådgav  jeg  en  kvinde,  som 
havde  siuttet  sig  til  Kirken,  efter  at  hendes 
ægteskab  var  blevet  opløst,  og  hun  havde  mistet 
sit  eneste  barn,  en  dreng,  som  var  ni  år  gammel, 
da  han  døde.  Hun  fortalte  mig  noget,  som  jeg 
husker  så  godt,  fordi  det  rørte  mig  så  dybt. 
Efter  skilsmissen,  og  medens  hun  prøvede  at 
skabe  sig  selv  og  sin  søn  et  levebrød,  blev  han 
syg  af  en  uhelbredelig  sygdom.  Nogen  tid  før 
han  døde,  blev  han  klar  over,  at  han  ikke  kunne 
leve.  Hans  moder  sagde,  at  fra  den  tid  havde 
han  kun  een  ting  i  hovedet:  atter  og  atter  sagde 
han  bønfaldende:  „Mor,  du  vil  ikke  glemme  mig, 
vel?  Jeg  vil  ikke  blive  glemt,  vel?" 
Dette  døende  barns  bøn  taler  på  en  måde  for  os 
alle  og  udtrykker  vor  længsel  efter  ikke  at  blive 
glemt 

Da  jeg  præsiderede  over  missionen  i  New  Eng- 
land, modtog  jeg  et  brev  fra  en  moder/*  hvori 


hun  forklarede,  at  kun  kort  efter  at  de  havde 
sluttet  sig  til  Kirken,  havde  de  mistet  deres 
eneste  barn,  en  lille  pige  på  omkring  fem  år, 
som  var  blevet  kørt  ned  af  en  bil.  I  uger  efter 
begravelsen  rugede  og  sørgede  denne  nedbrud- 
te moder  over  tabet  af  sit  barn;  så  skrev  hun  i 
sin  hjertesorg  og  stillede  to  spørgsmål. 
Først; 

„Fortæl  mig,  hvorledes  det  er.  Bliver  det  altsam- 
men mørkt?  Jeg  kan  ikke  udholde  den  tanke,  at 
det  aitsammen  er  mørkt  for  min  lille  pige."  Og 
det  andet  spørgsmål:  „Vil  hun  være  alene?  Jeg 
beder  Dem  fortælle  mig,  at  min  lille  pige  ikke 
vil  være  alene.  Jeg  kan  ikke  udholde  den  tanke, 
at  hun  er  helt  alene  nu." 
Hvor  taknemmelig  jeg  er  over,  at  vi  kunne  trøste 
denne  moder,  og  hvor  taknemmelig  jeg  er  over, 
at  vi  har  modtaget  åbenbaringer  i  denne  for- 
valtning, som  giver  os  så  megen  kundskab  om, 

hvad  der  sker,  og  hvad  vi  kan  vente,  når  vi  går 
bag  sløret. 

Bevarelsen  af  familien  er  en  af  Kirkens  store 
missioner.  Herren  har  åbenbaret  en  måde  for  os 
til  at  oprette  familien  for  bestandig.  Arbejdet 
med  Præstedømmets  genealogi  bereder  vejen 
for  tempelordinanse-arbejde,  som  gør  Kirkens 
grundlæggende  organisation  —  familien  —  evig. 
Vi  tror  på  åbenbaring.  Som  sidste  dages  hellige, 
tror  vi  „alt  hvad  Gud  har  åbenbaret,  alt,  hvad 
Han  nu  åbenbarer,  og  vi  tror,  at  Han  endnu  vil 
åbenbare  mange  store  og  vigtige  ting  angående 
Guds  rige."  (9.  Trosartikel.)  Jeg  tror  ikke,  der  er 
mange  sidste  dages  hellige,  som  læser  den 
sidste  sætning  i  denne  udtalelse.  De  tror,  alt 
hvad  Gud  har  åbenbaret,  men  jeg  vil  gerne 
drøfte  med  Dem  „alt  hvad  Han  nu  åbenbarer." 


„Stillingerne  som 

forældre  bør  ikke  være 

midlertidige,  de  bør 


være 


m. 


V 


Åbenbaring  er  et  af  hovedemnerne  i  en  af  de 
interessanteste  bøger  i  Kirkens  litteratur,  bio- 
grafien Wilford  Woodruff  af  Matthias  F.  Cowley.1 
Denne  detaljerede  historie,  om  Kirkens  præsi- 
dent og  hans  tid,  blev  gjort  mulig  ved  hans 
omhyggeligt  førte  dagbog. 
Den  5.  april  1894  skrev  præsident  Woodruff  i 
sin  dagbog:  „Jeg  mødtes  med  Brødrene  angåen- 
de emnerne  adoptioner  og  endowments,  og  føl- 
gende er  en  åbenbaring  til  Wilford  Woodruff." 
Den  næste  side  var  blank.  Åbenbaringen  var 
imidlertid  ikke  gået  tabt. 

Under  en  tale  ved  Kirkens  generalkonference  i 
april  1894  sagde  han:  „Derfor,  da  Herren  har 
befalet  os  kun  at  tale,  når  vi  er  drevet  af  Hel- 
ligånden, (Se  2.  Peter  1:21.)  ønsker  jeg  det,  og 
for  at  opnå  det,  ønsker  jeg  de  sidste  dages  hel- 
liges tro  og  bønner. 

„Der  er  nogle  ting,  som  hviler  på  mig  og  som 
jeg  ønsker  at  fremsætte  for  de  sidste  dages 
hellige,  og  for  at  gøre  dette,  vil  jeg  bede  præsi- 


dent Georges  Q.  Cannon  om  at  læse  fra  bogen 
Lære  og  Pagter  angående  det  emne,  som  jeg 
gerne  vil  tale  til  jer  om." 

Derefter  læste  George  Q.  Cannon,  første  råd- 
giver i  Det  Første  Præsidentskab,  om  bevarel- 
sen  af  familieebånd. 

Derefter  fortsatte  præsident  Woodruff  med  at 
tale:  „Altså  (idet  han  henviste  til  afsnit  128)  har 
I  foran  jer  det  emne,  som  hviler  på  os,  og  som 
vi  ønsker  at  fremsætte  for  de  sidste  dages  hel- 
lige .  .  .  Jeg  vil  gerne  sige  til  de  sidste  dages 
hellige,  at  vi  lever  i  et  meget  vigtigt  slægtled. 
Vi  er  velsignet  med  magt  og  myndighed,  da  vi 
holder  Det  hellige  Præstedømme  ved  Guds 
befaling,  til  at  stå  på  jorden  og  forløse  både  de 
levende  og  de  døde.  Hvis  vi  ikke  gør  det,  vil  vi 
blive  fordømt  og  afskåret  fra  jorden,  og  Israels 
Gud  ville  oprejse  et  folk,  som  ville  gøre  det. 
Herren  ville  ikke  tillade,  at  jeg  havde  denne  stil- 
ling en  eneste  dag  i  mit  liv,  medmindre  jeg  var 
modtagelig  for  den  helligand  og  for  Guds  åben- 
baringer. Det  er  altfor  sent  på  dagen  for  denne 
Kirke  til  at  stå  uden  åbenbaring.  Ikke  alene 
Kirkens  Præsident  skulle  være  i  besiddelse  af 
denne  gave  og  give  den  til  folket,  men  hans 
rådgivere  og  apostlene  og  alle  mænd,  som  bærer 
Det  hellige  Præstedømme,  hvis  de  ærer  deres 
kaldelse,  skønt  de  måske  ikke  bliver  kaldet  til 
at  give  åbenbaringer  til  at  lede  og  styre  Kirken. 
Åbenbaringens  ånd  hører  til  Præstedømmet  .  .  ."■ 

I  har  handlet  i  overensstemmelse  med  alt 

det  lys  og  den  kundskab,  som  I  har  haft  (atter 
henvisende  til  sagen  om  adoptioner  og  endow- 
ments), men  I  har  noget  mere  at  gøre,  end  I  har 
gjort.  Vi  har  ikke  fuldstændigt  udført  princip- 
perne til  opfyldelse  af  Guds  åbenbaringer  til  os, 
til  beseglinger  til  os,  til  beseglinger  af  fædrenes 
hjerter  til  børnene  og  børnene  til  fædrene." 
Derefter  kom  kærnen  af  åbenbaringen  som  en 
enkelt,  erklærende  sætning,  som  har  indvarslet 
et  vidunderligt  arbejde  i  denne  forvaltning:  „Vi 
ønsker,  at  de  sidste  dages  hellige  fra  nu  af  skal 
efterspore  deres  genealogiske  oplysninger,  så 
langt  de  kan,  og  blive  beseglet  til  deres  fædre 
og  mødre.  Få  børnene  beseglet  til  deres  foræl- 
dre, og  fortsætte  denne  kæde,  så  langt  som  l  kan 
få  den." 

Præsident  Woodruff  sagde:  „.  .  .  I  mine  bønner 
åbenbarede  Herren  for  mig,  at  det  var  min  pligt 
at  sige  til  hele  Israel,  at  de  skal  udføre  dette 
princip,  og  for  at  opfylde  åbenbaringen  frem- 
lagde jeg  den  for  dette  folk.  Jeg  siger  til  alle 
mennesker,  som  arbejder  i  disse  templer:  udfør 


1     Cowley,  Matthias  F.,  tidligere  medlem  af  De  Tolvs  Råd,  født 
1858,  død  1940. 

dette  princip,  og  så  vil  vi  nå  et  skridt  videre 
fremad.  Jeg  selv  og  mine  rådgivere  talte  om 
dette,  og  vi  var  enige  om  det,  og  bagefter 
fremlagde  vi  det  for  alle  de  apostle,  som  var 
her  . . .  Herren  åbenbarede  til  hver  eneste  af 
disse  mænd  —  og  de  ville  bære  vidnesbyrd 
om  det,  hvis  de  skulle  tale  —  at  det  var  Herrens 
ord  til  dem.  Jeg  har  aldrig  stået  over  for  noget 
i  mit  liv  i  denne  Kirke,  som  der  har  været  mere 
enighed  om,  end  der  var  om  dette  princip.  De 
føler  på  rette  måde,  at  det  er  vor  pligt." 
(Deseret  Evening  News,  19.  Maj  1894.) 
Den  13.  november  1894  blev  der  afholdt  et  møde 
i  Kirkens  Historieskrivers  kontor  i  Salt  Lake  City. 
Tilstede  ved  dette  møde  var  alle  medlemmer  af 
Det  Første  Præsidentskab:  Præsident  Wilford 
Woodruff,  hans  første  rådgiver,  George  Q.  Can- 
non,  og  hans  anden  rådgiver,  Joseph  F.  Smith. 
Franklin  D.  Richards,  præsident  for  De  Tolv 
Apostles  Råd,  og  andre  medlemmer  af  Rådet 
var  tilstede  ved  dette  møde,  hvor  Genealogical 
Society  of  Utah  blev  organiseret  med  godgøren- 
de, uddannelsmæssige  og  religiøse  .formål  og 
til  bevarelse  af  familiebånd. 
I  dag  har  vi  også  andre  organisationer  i  Kirken, 
som  arbejder  med  familiebånd.  Vi  har  stave  og 
missioner,  warder,  grene  og  distrikter.  Over  hver 
enkelt  præsiderer  en  funktionær,  som  har 
Præstedømmet.  Disse  organisationer  er  midler- 
tidigt vigtige,  det  er  ikke  evige  organisa- 
tioner. 

De  kan  organiseres,  eller  de  kan  blive  opløst. 
Stave  bliver  ofte  delt,  og  grænser  ændres  i  stør- 
relse og  form,  og  de  kan  have  en  helt  anden 
gruppe  medlemmer,  end  da  de  blev  organiseret. 
Disse  organisationer  er  beregnet  til  administre- 
ring af  Præstedømmets  myndighed.  Funktionæ- 
rer kaldes  til  at  arbejde  i  warderne  og  stavene, 
men  de  tjener  midlertidigt.  Biskopperne  og 
stavspræsidenterne  vil  en  dag  blive  udskiftet. 
Det  er  midlertidige  opgaver,  der  er  anbragt  på 
menneskers  skuldre. 

Derimod  kan  familien  blive  en  evig  organisation. 
Selv  om  familien  måske  flytter  fra  et  ward  eller 
en  stav  til  en  anden,  forbliver  familieorganisa- 
tionen intakt.  Den  kan  endda  blive  ført  fra  døde- 
ligheden til  evighederne  i  åndeverdenen.  Den 
familie,  der  er  grundlagt  under  Præstedømmet 
i  templet,  er  grundlagt  på  det,  der  måske  er  den 
mest  dybsindige  af  alle  ordinanser.  Når  et  ægte- 
par indgår  den  nye  og  evige  pagt,  har  de  mulig- 
hed for  at  nå  det  fulde  udtryk  af  deres  livskræf- 
ter, både  åndeligt  og  fysisk. 
Dette  er  et  ansvar,  som  man  ikke  må  se  let  på. 
De  hellige,  livgivende  kræfter,  som  er  blevet 
reserveret  og  beskyttet  gennem  hele  personens 


liv,  bliver  til  sidst  frigivet  til  et  helligt  og  rent 
og  ukrænkeligt  formål,  at  avle  børn. 
Denne  stilling  i  familien,  den  stilling  at  være 
forældre,  bør  ikke  være  midlertidig,  den  bør 
være  vedvarende.  Præsiderende  funktionærer  i 
Kirken  udskiftes  fra  tid  til  anden,  men  således  er 
det  ikke  med  faderen  og  moderen.  Hvad  sker 
der,  hvis  en  fader  ikke  er  omhyggelig  med  sit 
ansvar?  En  biskop  kan  afløse  en  søndagsskole- 
forstander, men  han  kan  ikke  afløse  faderen  i 
en  familie.  Han  har  ikke  myndighed  til  det,  og 
stavspræsidenten  har  det  heller  ikke. 
Har  Kirkens  Generalautoriteter  den  myndighed? 
Jeg  ved,  at  jeg  ikke  kan  afløse  en  fader  fra  at 
præsidere  over  sin  familie.  Hans  kald  er  noget 
særligt,  det  er  permanent  i  den  nye  og  evige 
pagt,  og  man  kan  ikke  tænke  på  nogen  afløsning. 
En  afløsning  kan  naturligvis  ske  efter  en  over- 
trædelse. Gennem  myndighed,  som  er  reserve- 
ret præsidenten  og  profeten  selv,  kan  de  binden- 
de bånd  løses.  Dette  kommer  imidlertid  ikke  på 
initiativ  fra  biskoppen  og  stavspræsidenten.  Det 
kommer,  når  den  enkelte  bryder  pagten,  over- 
træder og  bliver  uværdig. 
Når  vi  opfatter,  hvad  familien  er,  hvad  disse  bin- 
dende bånd  er  og  hvad  ægteskabspagten  er,  så 
må  vi  vide,  at  der  kun  er  få  ting  i  vore  dage, 
som  krænker  Herren  mere  end  den  tåbelige  og 
lunefulde  måde,  hvorpå  mange  mennesker  ind- 
går og  løser  sig  fra  ægteskabspagten.  Ja,  vi  er 
nået  til  et  punkt  i  historien,  hvor  ægteskabspag- 
ten, som  gennem  alle  historiens  generationer 
blev  betragtet  som  hellig  og  livsnødvendig,  nu 
af  mange  erklæres  at  være  nytteløs. 
Som  et  produkt  heraf  foretages  der  forandringer 
i  de  hellige  livsprocesser,  gennem  hvilke  ånder 
kan  komme  her  i  dødeligheden.  Den  livssti,  som 
nye  ånder  må  krydse  for  at  komme  ind  i  et 
dødeligt  legeme,  bliver  ofte  tilmuret  gennem 
forebyggende  midler,  og  skulle  de  naturlige 
betingelser,  ved  et  uheld,  gå  i  opfyldelse  og 
et  legeme  blive  dannet,  er  svangerskabsafbry- 
delse nu  altfor  almindelig,  og  ånderne  bliver 
kastet  tilbage  til  det  sted,  de  kom  fra.  Disse 
skikke  bliver  betragtet  som  fremskridt  for  men- 
neskeheden. Begge  dele  grundlagt  på  egoisme. 
Når  jeg  læser  og  atter  læser  afsnit  128  i  Lære 
og  Pagter,  gør  det  indtryk  på  mig,  at  Herren 
fremsætter  mange  henvisninger,  ikke  blot  til 
de  døde  og  dåb  for  de  døde,  men  Han  talte  også 
om  frelse  for  de  levende  og  de  døde.  Når  De 
læser  dette  afsnit,  lægger  De  mærke  til,  hvor- 
ledes de  er  forbundne  —  de  levende  og  de  døde, 
eller  de  døde  og  de  levende.  De  samme  princip- 
per gør  sig  gælende  for  begge  parter. 
Dette  at  binde  familierne  sammen  gennem  ge- 

nealogisk  efterforskning,  og  den  påfølgende 
udførelse  af  beseglingsordinansen  i  templet, 
styrkes  af  det  vigtige  program  med  at  sikre 
familien  og  binde  dens  medlemmer  sammen, 
medens  de  er  levende.  Aldrig  før  i  Kirkens  histo- 
rie har  der  været  to  programmer,  der  har  grebet 
så  nært  ind  i  hinanden  for  de  levende  og  de 
døde,  som  vi  har  det  i  dag.  Vi  har  familiehjem- 
meaften-programmet  og  hjemmelærerprogram- 
met,  begge  med  det  formål  at  stabilisere  og 
styrke  familierne.  Og  vi  har  det  genealogiske 
program  og  tempelarbejdet,  med  det  formål  at 
gøre  familieenheden  evig  og  holde  den  sammen 
i  åndeverdenen.  Vi  har  disse  programmer,  fordi 
„vi  tror  alt,  hvad  Gud  har  åbenbaret,  alt,  hvad 
Han  nu  åbenbarer,  og  vi  tror,  at  Han  endnu  vil 
åbenbare  mange  store  og  vigtige  ting  angående 
Guds  rige."  (9.  Trosartikel.) 


„Som  aldrig  før 

bekymrer  vi  os  alle  om 

at  binde  familierne 

her  pd  jorden. " 


Hvis  vi  skal  bevare  familierne,  må  der  gøres  alt 
for  at  sørge  for,  at  der  er  noget  værdigt  at  be- 
vare. Der  er  meget  at  sige  om  opretholdelsen 
af  et  lykkeligt  familieliv  her  i  dødeligheden,  og 
på  en  meget  virkelig  måde  knytter  det  sig  meget 
nært  til  det,  vi  kender  som  Præstedømmets  ge- 
nealogiske arbejde.  I  afsnit  128  henvises  der 
til  profeten  Elias's  komme.  Dette  er  blevet  pro- 
feteret af  Malakias  fire  hundrede  år  f.  Kr.  De 
afsluttende  ord  i  Det  gamle  Testamente  er: 
„Se,  jeg  sender  eder  profeten  Elias,  før  Herrens 
store  og  frygtelige  dag  kommer." 
„Han  skal  vende  fædrenes  hjerte  til  sønnerne 
og  sønnernes  til  fædrene,  at  jeg  ikke  skal  kom- 
me og  slå  landet  med  band."  (Mal.  4:5-6.) 
Lad  mig  citere  præsident  Harold  B.  Lee's  ord 
for  Dem,  i  en  tale  ved  indvielsen  af  Oakland 
Templet.  „Jeg  beder  Dem  overveje  det  omfat- 
tende familie-undervisningsprogram,  som  vi  taler 
om  i  dag  .  .  .  Præsident  Joseph  F.  Smith  og  hans 


rådgivere  lovede  Kirkens  medlemmer,  at  hvis 
de  ville  samle  deres  børn  omkring  sig  en  gang 
om  ugen  og  belære  dem  om  Evangeliet,  ville 
børnene  i  sådanne  hjem  ikke  fare  vild. 
„Og  i  dag  er  der  altså  ved  at  blive  udarbejdet 
instruktioner  om  at  gøre  hvad?  .  .  .  her  på  jorden 
at  vende  forældrenes  hjerter  til  børnene  og  bør- 
nenes hjerter  til  forældrene.  Kan  De  tænke  Dem, 
at  når  forældrene  er  gået  bag  sløret,  at  det  er 
det  eneste  tidspunkt,  hvor  forældre  skal  have 
deres  hjerte  vendt  mod  deres  børn  og  børnene 
til  deres  forældre? 

„Jeg  vil  gerne  have,  at  De  oprigtigt  tænker  over, 
om  det  er  betryggende  at  vente  med  at  binde 
Deres  familie,  indtil  De  er  gået  bag  sløret,  til 
Deres  hjerte  længes  efter  Deres  børn,  som  De 
har  forsømt  at  hjælpe  på  vejen.  Det  er  på  tide, 
at  vi  tænker  på  at  vende  forældrenes  hjerter  til 
børnene  nu,  medens,  vi  er  levende,  så  der  kan 
være  et  bånd  mellem  forældre  og  børn,  som  vil 
vare  ud  over  døden.  Det  er  et  meget  virkeligt 
princip,  og  vi  bør  tænke  over  det." 
Derfor  kan  Kirkens  Præstedømmes  genealogiske 
arbejde  i  dag  glæde  sig  over  den  stilling,  det 
har,  og  over  at  blive  fremhævet  som  aldrig  før. 
Arbejdet  i  templerne  og  den  organisation,  gen- 
nem hvilken  warder  og  stave  udfører  genealogisk 
efterforskningsarbejde,  er  gennemførelsen  i 
vore  dage  af  den  åbenbaring,  som  blev  givet 
gennem  præsident  Woodruff. 
Som  aldrig  før  bekymrer  vi  os  alle  om  at  binde 
familierne  her  på  jorden,  så  de  kan  være  knyt- 
tet til  hinanden  i  evigheden.  Hvilken  mere  vid- 
underlig oplevelse  findes  der,  end  når  medlem- 
merne i  alle  tidsaldre  i  en  familie  bindes  sam- 
men ved  genealogisk  efterforskning? 


„Hvis  vi  skal  bevare 

familierne, 
må  der  gøres  alt  for  at 

sørge  for,  at  der  er 
noget  værdigt  at  bevare. n 

AB.C-Bog  i 


AF  ÆLDSTE  HOWARD  W.  HUNTER 
af  De  Tolvs  Råd 


GENEALOGI 


Hvis  De  pludselig  skulle  blive  grebet 
af  profeten  Elias's  ånd  og  blive  klar 
over,  at  genealogisk  efterforskning  og 
tempelordinansearbejde  er  en  del  af 
Jesu  Kristi  Evangelium,  ville  De  så 
vide,  hvad  De  skulle  gøre? 
Der  er  en  afgjort  mulighed  for,  at 
svaret  på  dette  spørgsmål,  for  tusinder 
af  sidste  dages  hellige,  vil  være  nej, 
til  trods  for  den  øgede  vægt,  der  er 
lagt  på  disse  programmer  i  de  sidste 
par  år.  Ingen  spørgsmål  bliver  stillet 
oftere  af  dem,  der  giver  sig  til  gene- 
alogisk efterforskningsarbejde  '  og 
tempelarbejde,  end:  „Hvorledes  be- 
gynder jeg?"  eller  „Hvor  begynder 
jeg?"  Selv  om  svarene  på  sådanne 
spørgsmål  kan  synes  indlysende  for 
nogle,  behøver  flertallet  af  Kirkens 
medlemmer  øjensynligt  stadig  vejled- 
ning og  oplysning. 

Interesse  og  tillid  kommer  gennem 
viden.  Måske  kan  vi,  med  følgende 
få  ord,  lægge  en  tilstrækkelig  grund- 
vold af  kundskab,  så  man  kan  udvikle 
tillid  og  blive  interesseret  i  at  udføre 
dette  store  evangeliearbejde. 
Det  første,  som  hvert  eneste  medlem 
af  Kirken  bør  gøre,  er  at  samle  alle 
mulige  oplysninger  om  sig  selv,  som 
kan  findes  i  hjemmet  og  gennem  nære 
slægtninge.  Formålet  med  dette  er  at 


identificere  sig  selv  som  person  og 
vide,  hvem  man  nedstammer  fra. 
Disse  datoer,  navne  og  steder,  som 
kaldes  officiel  borgerlig  registrering, 
fastslår,  at  De  er  født  her  i  livet  som 
medlem  af  en  familie  og  identificerer 
Dem  som  en  enkeltperson  blandt  alle 
de  uhyre  mange  af  vor  himmelske 
Faders  børn.  Når  disse  oplysninger 
nedskrives  på  et  familieskema,  kan  De 
vise,  at  De  enten  er  en  af  forældrene 
eller  et  af  børnene  i  en  identificeret 
familie.  Nu  kan  dette  jo  synes  så 
indlysende,  at  det  ikke  behøver  be- 
kræftes, men  det  tjener  som  det  første 
nødvendige  skridt  til  at  skabe  leddet 
til  Deres  forfædre. 

Når  dette  skema  er  færdigt  og  kil- 
derne noteret  så  nøjagtigt,  at  de  let 
kan  findes  igen,  skal  De  gå  til  næste 
generation,  der  er  foran  Dem  og  gøre 
det  samme  for  denne  familie.  Hvis  man 
går  ud  fra,  at  De  er  en  af  forældrene, 
vil  denne  næste  familie  være  Deres 
moder  og  fader,  med  Dem  selv  som  et 
af  børnene.  Det  næste  skridt  bagud 
vil  blive  et  familieskema  med  hver  af 
Deres  to  hold  bedsteforældre.  Og  det 
fjerde  trin  vil  være  de  samme  oplys- 
ninger om  Deres  fire  hold  oldeforæl- 
dre. 
Dette  er  den  grundlæggende  ting,  som 


Kirken  har  opfordret  hvert  enkelt  af 
sine  medlemmer  til  at  gøre  som 
grundlaget  for  at  udføre  virkelig  alvor- 
ligt genealogisk  efterforskningsarbej- 
de. Disse  familieskemaer  skal  indsen- 
des til  højpræsternes  gruppeleder  i 
wardet  til  behandling  i  Kirkens  fire- 
generations-program.  Højpræsternes 
gruppeleder  giver  så  skemaerne  til 
wardets  skemaundersøger  til  kontrol- 
lering.  Hvis  der  er  graverende  fejl,  vil 
skemaerne  blive  returneret  til  Dem  af 
gruppelederen  med  oplysninger  om, 
hvorledes  rettelserne  skal  foretages. 
Rettede  og  godkendte  eksemplarer  af 
hver  enkelt  familieskema  vil  til  sidst 
blive  anbragt  i  Genealogical  Society's 
arkiv  via  højpræsternes  gruppeleder. 
Kopier  af  alle  familieskemaerne  bør 
opbevares  af  Dem  til  indsættelse  i 
Deres  egen  slægtsbog.  Og  de  samme 
skemaer  skal  bruges  til  at  udarbejde 
en  anetavle. 

Dette  er  begyndelsen  til  dette  vigtige 
arbejde,  men  det  er  måske,  så  vidt 
som  De  kan  gå  uden  hjælp.  Der  er 
imidlertid  hjælp  at  få  fra  mange  kilder. 
Højpræsternes  gruppeleder  er  udpe- 
get som  tilsynsførende  for  biskoppen 
i  dette  program.  Han  er  altid  rede  til 
at  bistå  wardets  medlemmer  ved  ud- 
førelsen af  dette  arbejde. 

Fire-generation-programmet 

Min   oldefars  familie 

Visende  min  bedstefar  på  fædrene  side 
som   barn 

Min  bedstefars  familie 
på  fædrene  side 

Trin  2 

Trin   1 

Min   oldefars   familie 

Visende  min  bedstemor  på  fædrene  side 
som   barn 

Trin    4 

Min  faders  familie 

Trin  6 

Min   oldefars  familie 

Visende  min  bedstefar  på  mødrene  side 

som    barn 

[Bemærk:    En    uqift    per- 

son    kan     begynde    her. 
Dette   bliver  altså  trin   1 
for   ham.) 

Min  bedstefars  familie 
på  mødrene  side 

. 

Min   oldefars   familie 

Visende     min     bedstemor     på     mødrene 
side  som  barn 

Min  familie 

Trin   3 

Min    hustrus    oldefars    familie,    visende 
min   hustrus   bedstefar   på   fædrene   side 
som  barn 

(Hvor  jeg  findes  som 

ægtemand) 

Min  hustrus  bedstefars 
familie  på  fædrene  side 

Min    hustrus    oldefars    familie,    visende 
min  hustrus  bedstemor  på  fædrene  side 
som  barn 

Trin  5 

Min   hustrus  faders 
familie 

Trin  7 

Min    hustrus    oldefars    familie,    visende 
min   hustrus   bedstefar  på   mødrene  side 
som  barn 

fBemærk:    En    uaift    Der- 

son     kan     begynde     her. 
Dette   bliver  altså  trin   1 
for  hende.) 

Min  hustrus   bedstefars 
familie  på  mødrene  side 

Min    hustrus    oldefars    familie,    visende 
min  hustrus  bedstemor  på  mødrene  side 

som  barn 

Præstedømmets  genealogiske  klas- 
ser, under  ledelse  af  biskoppen,  er 
anlagt  på  regelmæssig  basis  i  de 
fleste  warder,  så  Kirkens  medlemmer 
kan  få  mulighed  for  at  lære  de  grund- 
læggende principper  for  familiens 
ophøjelse.  Arbejdskurser  kan  også 
hjælpe  medlemmerne  med  program- 
mets grundprincipper  og  med  gene- 
alogisk efterforskning. 
Håndbøger  og  hæfter  til  brug  i  klas- 
serne findes.  For  Præstedømmets 
ledere  i  wardet  findes  en  lille  bog, 
Præstedømmets  genealogiske  hånd- 
bog (GGA-32).  En  anden  lille  bog, 
der  indeholder  et  udkast  til  alle 
Præstedømmets  genealogiske  pro- 
grammer i  Kirken,  hedder:  Et  vedva- 
rende præstedømmeprogram  for  fami- 
liens ophøjelse  (GGA-64).  Den  forkla- 
rer enkeltheder  ver  udførelsen  af 
Kirkens  programmer  i  wardet. 


Genealogical  Society  udgiver  en  bog 
med  titlen:  Håndbog  for  indsendelse 
af  skemaer  (GGA-66),  der  skitserer, 
hvorledes  navne  kan  indsendes  til 
klargøring,  så  tempelordinansearbej- 
det  kan  udføres.  Denne  bog  koster 
kr.  2.30,  medens  de  to  andre  bøger 
er  gratis. 

Selve  dette  praktiske  omfang  af  arbej- 
det er  inspirerende.  I  arkiverne  i  Salt 
Lake  City  findes  over  750,000  ruller 
mikrofilm,  og  mere  end  100,000  bøger, 
der  drejer  sig  om  genealogi. 
Genealogisk  efterforskning  og  tempel- 
ordinansearbejde  kræves  af  enhver 
sidste  dages  hellig.  Det  løbende 
genealogiske  præstedømmeprogram 
er  blevet  udvidet  så  meget,  at  de 
fleste  af  os  ikke  har  nogen  undskyld- 
ning, hvis  vi  ikke  gør  noget  ved  det. 
Vore  afdøde  venter  ængsteligt  på,  at 
vi  søger  efter  deres  navne,  og  derefter 


rejser  til  Guds  templer  og  udfører 
arbejde  for  dem,  så  de  kan  blive  be- 
friet fra  deres  fængsel  i  åndeverdenen. 
De  nøgler  til  denne  store  magt,  som 
blev  givet  til  Profeten  Joseph  Smith, 
er  hos  os  i  dag.  Denne  magt,  at  arbej- 
de for  de  døde,  nedbryder  gravens 
skranker.  Vi  bør  alle  føle  glæden  ved 
dette  storslåede  kærlighedsarbejde. 

!BØWffiN£S 
SiDER, 


MARK  E.  PETERSEN, 
medlem  af  De  Tolvs  Råd 


Mellem 
Venner 

Kære  Tommy! 

Jeg  har  lige  hørt,  at  du  er  blevet 
døbt  i  denne  måned,  på  din  fødsels- 
dag. Det  gjorde  mig  virkelig  glad, 
fordi  din  dåb  vil  betyde  så  meget 
for  dig  resten  af  dit  liv. 
Når  vi  bliver  døbt,  i  otteårsalderen, 
kommer  vi  ind  i  Jesu  Kristi  Kirke,  og 
vi  modtager  Kirkens  mange  velsig- 
nelser. Vi  må  lade  os  døbe  for  at 
opfylde  Herrens  bud. 
Dåb  er  ikke  bare  en  skik  i  vores 
Kirke.  Det  er  noget,  vi  gør,  fordi 
Herren  befaler  det.  Dåben  er  lige 
så  gammel  som  Evangeliet.  Adam 
blev  døbt  —  ved  nedsænkning  — 
ligesom  du  er  blevet  det.  Og  millio- 
ner af  mennesker  siden  den  tid  er 
også  blevet  døbt. 

Det  var  Jesus,  der  gav  os   dåden. 
Han  gav  den  til  Adam,  og  Han  gav 


den  til  alle  os,  der  har  levet  i  mel- 
lemtiden. Og  Han  blev  selv  døbt  for 
at  vise,  at  alle  over  otte  år  må  mod- 
tage denne  ordinanse. 
Ved  du,  hvorfor  vi  bliver  sænket  ned 
i  vandet,  når  vi  bliver  døbt?  Der  er 
nogen  kirker,  der  tror  på  en  ordinan- 
se, de  kalder  dåb;  men  den  består 
ikke  i  andet,  end  at  man  sprøjter  lidt 
vand  på  hovedet  af  et  barn. 
Nedsænkning  er  den  eneste  rigtige 
måde  at  døbe  på,  og  den  har  virke- 
lig betydning.  Hele  dit  liv  har  du 
troet  på  Jesus.  Du  har  lært,  hvorle- 
des Han  underviste  folket,  velsigne- 
de små  børn  og  endog  oprejste  to 
unge  mænd  og  en  lille  pige  fra  de 
døde.  Men  så  blev  Han  fanget  af 
grusomme  mennesker  og  korsfæs- 
tet. 
Imidlertid  brugte  vor  himmelske  Fa- 

der  den  korsfæstelse  til  at  bringe 
os  mange  velsignelser.  Jesus  led 
meget,  da  Han  døde;  men  Hans  Fa- 
der, som  også  er  vor  Fader  i  Him- 
melen, tillod  at  Jusus  led  for  at  betale 
straffen  for  vores  synder,  hvis  vi 
omvender  os  fra  dem. 
Det  er,  når  vi  bliver  døbt,  at  vor 
himmelske  Fader  lader  Jesu  lidelser 
betale  for  vores  synder.  På  denne 
måde  får  vi  tilgivelse  gennem  dåb. 
Men  hvorfor  bliver  vi  sænket  ned  i 
vandet?  Det  skal  forestille  Kristi  be- 
gravelse og  opstandelse.  Ligesom 
Han  blev  begravet  i  graven,  bliver 
vi  begravet  i  vandet.  Ligesom  Han 
stod  op  af  graven  til  et  nyt  liv1  som 
et  ropstandent  væsen,  kommer  vi 
op  af  dåbsvandet  til  et  nyt  religiøst 
liv  på  jorden,  hvor  vi  tjener  Herren 
og  holder  Hans  bud. 


Altså  skal  vores  nedsænkning  i  van- 
det hjælpe  os  til  at  huske  Kristi  be- 
gravelse og  opstandelse.  Dette  er 
een  af  grundene  til,  at  dåben  er  så 
vigtig  for  os.  Den  vil  altid  minde  os 
om,  at  Kristus  døde  for  os,  og  at 
Han  opstod.  Lige  så  sikkert  som  at 
vi  kommer  op  af  dåbsvandet,  lige  så 
sikkert  vil  vi,  efter  at  vi  er  døde, 
komme  frem  af  gravene  og  i  evighed 
leve  sammen  med  den  Frelser,  som 
gjorde  alt  dette  muligt. 
Derfor,  Tommy,  vær  taknemmelig 
for  din  dåb,  og  vid,  at  nu  er  du  et 
rigtigt  medlem  af  Jesu  Kristi  Kirke. 
Han  venter  af  dig,  at  du,  fra  denne 
dag,  altid  vil  huske  Ham  og  holde 
Hans  bud,2  så  at  du  en  dag  må  møde 
Ham  og  leve  sammen  med  Ham  i  de 
evige  Himle  deroppe.  Må  Herren 
altid  velsigne  dig,  er  min  bøn  for 
dig. 


Med  venlig  hilsen 

Gamle  Rags 


AF  GREGORY  DE  PIMIENTA 
illustreret  af  Sherry  Thompson 


Prince's  brune  og  sorte  pels  skin- 
nede af  noget,  som  Tim  ville  sam- 
menligne med  småbitte  stykker  sølv. 
Dens  øjne  var  kloge  og  vagtsomme. 
Tim  var  sikker  på,  at  den  tyske 
hyrdehund  var  rede  til  at  overtage 
det  arbejde,  som  gamle  Rags  plejede 
at  tage  sig  af. 

Tim  tog  sin  svære  skotske  frakke  på 
og  trak  sin  oliefrakke  over  den. 
„Det  her  bliver  en  glimrende -anled- 
ning til  at  se,  hvad  du  duer  til,"  sag- 
de han  til  Prince.  „Lad  os  tage  ud 
og  hente  de  dumme,  gamle  køer, 
som  ikke  har  omløb  nok  i  hovedet  til 
selv  at  søge  ly  for  uvejret." 
Gamle  Rags,  som  havde  iagttaget 
Tim  fra  sin  plads  bag  komfuret  i 
køkkenet,  rejste  sig  og  kom  hen 
mod  Tim,  idet  den  logrede  ivrigt  med 
halen. 


„Du  skal  ikke  med,  gamle  dreng," 
sagde  Tim  til  den  gråsprængte  og 
forpjuskede  gamle  hund.  „Når  du  er 
med,  lader  du  aldrig  Prince  gøre 
noget  af  arbejdet.  Han  skal  alligevel 
lære  det  engang." 
Lige  siden  Prince  var  kommet  til 
gården,  havde  Tim  næsten  ikke  lagt 
mærke  til  Rags.  Nu  gik  han  udenfor 
med  den  tyske  hyrdehund  i  hælene. 
Men  da  de  nåede  laden,  fulgte  Rags 
efter  i  taktfuld  afstand.  Tim  havde 
glemt,  at  Rags  for  længe  siden  havde 
lært  at  åbne  og  lukke  døre. 
„Jeg  sagde,  du  ikke  skulle  med!" 
råbte  Tim,  da  han  fik  øje  på  den 
gamle  hund.  „Vi  har  ikke  brug  for 
dig.  Du  er  bare  skinsyg." 
Pludselig  fik  Tim  en  ide.  Han  kaldte 
på  Rags  med  den  munntre,  venlige 
stemme,  han  havde  brugt,  før  Prince 

var  kommet.  Rags  tøvede  mistænk- 
somt, sprang  så  frem  og  slikkede 
Tim  i  ansigtet. 

„Det  er  godt!"  sagde  Tim  irriteret 
og  afværgende. 

Han  tog  et  fast  greb  i  Rags  halsbånd 
og  trak  den  hen  til  det  skur,  hvor 
hans  mor  havde  sine  haveredskaber. 
Idet  han  lukkede  døren  op,  skubbede 
han  Rags  indenfor  og  lukkede  hurtigt 
døren  og  satte  slå  for  på  ydersiden. 
Da  han  kom  fordi  det  lille  vindue  i 
skuret,  så  han  Rags  stå  med  poterne 
på  karmen  og  hyle  i  protest.  Tim 
følte  et  stik  af  samvittighedsnag;  men 
det  varede  ikke  længe. 
Det  var  lørdag.  Tim  havde  været 
alene  på  gården  hele  dagen.  Tidligt 
om  morgenen  var  hans  forældre  ta- 
get til  Ridge  City  for  at  hente  hans 
søster  hjem  fra  hospitalet. 
Lidt  over  middag  var  den  tidlige 
vinterstøvregn  gået  over  i  slud. 
Klokken  var  tre  nu.  Træerne  hang 
tunge  af  deres  glasagtige  dække. 
Da  Tim  havde  lagt  sadel  på  sin  hest, 
Trooper,  red  han  i  retning  mod  bak- 
kerne. 

Prince  fulgte  modstræbende  efter 
bag  ved  hesten,  idet  den  nu  og  da 
kiggede  tilbage  mod  gårdens  lune 
bygninger. 

„Vi  er  snart  hjemme  igen,  „sagde 
Tim  opmuntrende.  „Ved  fælles  hjælp 
kan  vi  hente  de  køer  hjem  på  ingen 
tid." 

Tim  var  næsten  sikker  på,  at  han 
vidste,  hvor  han  kunne  finde  køerne, 
men  vejen  var  ujævn  og  dækket  af 
et  tyndt,  forræderisk  islag.  Trooper 
bevægede  sig  langsomt  fremad  med 
sænket  hoved.  Tim  slog  kraven  på 


sin  skotske  frakke  op  for  at  beskytte 
ansigtet  mod  den  bidende  tøsne. 
Se,  Prince!"  råbte  Tim,  da  de  nåede 
kløften.  „Der  er  de!" 
Køerne  stod  samlede   i  en  klump   i 
den  fjerneste  ende  af  kløften. 
„Nå,  makker,  nu  har  jeg  fundet  dem. 
Få  du  dem  så  ud!"  sagde  Tim  til  den 
tyske  hyrdehund. 

Prince  flyttede  sig  ikke  fra  Troopers 
side. 

Den  så  på  Tim  med  et  forvirret  ud- 
tryk i  øjnene.  „Jeg  viser  dig  det  en 
gang  til." 

Tim  ville  ikke  tage  sig  tid  til  at  ride 
ned  til  den  anden  ende  af  kløften, 
hvor  skråningen  var  mindre  stejl. 
Han  lod  hesten  gå  ned  ad  skrånin- 
gen, som  han  havde  gjort  så  mange 
gange  før.  Hesten,  som  var  på  vagt 
på  grund  af  det  farlige  terræn,  trådte 
forsigtigt. 

De  havde  næsten  nået  bunden,  da 
Trooper  begyndte  at  glide.  Den 
kæmpede  for  at  holde  sig  opret,  men 
de  isdækkede  sten  og  den  frosne 
jord  hvirvlede  op  under  dens  hove. 
Tim  trak  fødderne  ud  af  stigbøjlerne, 
men  ikke  hurtigt  nok.  Da  hesten 
faldt,  følte  Tim  et  jag  af  smerte  fra 
ankelen  op  til  knæet.  Han  prøvede 
at  komme  op  på  benene.  Han  greb 
som  en  vanvittig  efter  hestens  tøm- 
me, men  faldt  tilbage  med  et  gisp. 
Prince  gøede  ophidset.  Den  bed 
efter  hesten,  som  kæmpede  for  at 
komme  på  benene.  Tim  så  hjælpe- 
løst til,  mens  Trooper  rejste  sig  op 
med  stort  besvær;  derpå  stak  he- 
sten, med  et  ryk  og  en  forskrækket 
vrinsken,  i  løb  op  af  kløften,  forbi 
køerne  og  hen  mod  gården. 

„Prrr!  Prrr!"  hylede  Tim  desperat. 
„Prince!  Få  ham  tilbage!" 
Men  Prince  løb  allerede  afsted  heno- 
ver den  frosne  jord  ved  siden  af  den 
flygtende  hest  og  gjorde  ikke  noget 
forsøg  på  at  få  den  til  at  vende  om. 
Vintereftermiddagens  hvide  lys  var 
ved  at  svinde,  da  Tim  til  sidst  opgav 
håbet  om,  at  den  tyske  hyrdehund 
ville  vende  tilbage  med  Trooper. 
Mens  han  skar  tænder  af  smerte  i 
benet,  begyndte  han  at  kæmpe  sig 
vej  op  ad  skråningen,  men  han  faldt 
ned  på  bunden  igen.  Tredie  gang 
han  prøvede,  nåede  han  op  til  jorden 
ovenfor.  Den  isnende  vind  skar  gen- 
nem kløften  som  et  smæld  af  en 
arrig  pisk.  Han  lå  udmattet  på  det 
isdækkede  græs,  i  vildrede  med  om 
han  bare  skulle  blive  liggende  der, 
eller  om  han  skulle  påbegynde  den 
lange  tur  hjem  til  huset. 
Køerne  trængte  til  at  komme  i  læ  for 
uvejret  og  blive  malket.  Hvis  han 
kunne  nå  frem  til  huset,  kunne  han 
kalde  en  nabo  til  hjælp.  Til  sidst  tog 
han  fat  på  den  lange,  anstrengende 
tur.  Han  kunne  sikkert  ikke  vente 
sine  forældre  før  i  morgen,  i  det  vejr 
og  det  føre.  Der  var  ikke  andre  på 
gården  end  gamle  Rags,  og  den  var 
låst  inde. 

Det  blev  nat,  og  kulden  forværredes. 
Tim  faldt  omkuld  flere  gange,  og 
hver  gang  havde  han  lyst  til  bare  at 
blive  liggende. 

Så  pludselig,  båret  frem  af  den 
isnende  vind,  kom  lyde,  der  trængte 
igennem  hans  sløve  tilstand,  lyde  af 
en  hund,  der  gøede,  og  en  hests 
hove,  der  slog  mod  den  frosne  jord. 
Med  al  den  styrke,  Tim  havde  tilo- 


vers, holdt  han  sine  følelsesløse 
hænder  op  som  en  tragt  for  munden. 
„Her,  Prince!  Her!"  råbte  han.  Men 
det  var  ikke  Prince. 
Nu  kunne  Tim  genkende  den  ivrige 
og  glade  piben.  Det  var  Rags.  Tim 
satte  sig  på  jorden  og  lod  den  gamle 
hund  slikke  sig  i  ansigtet.  Han  slyn- 
gede armene  om  hundens  hals  og 
gemte  hovedet  i  dens  pjuskede  sorte 
pels.  Først  da  Rags  hylede  af  smer- 
te, slap  Tim  den.  Hunden  blev  ved 
med  at  pibe,  indtil  Tim  kom  op  og 
med  megen  møje  besteg  ponyen,  der 
stod  og  ventede  tålmodigt. 
Da  Rags  havde  sikret  sig,  at  Tim 
sad  trygt  i  sadlen  og  var  på  vej 
hjemad,  løb  den  af  sted  ned  i  kløften 
for  at  hente  køerne  hjem. 
Da  Tim  nåede  stalden,  tændte  han 
en  lygte  og  tog  sadlen  af  Trooper. 
Mens  han  lagde  hø  og  foder  i  truget, 
følte  han  noget  af  sløvheden  for- 
svinde, man  hans  ben  gjorde  ubeha- 
geligt ondt.  Få  minutter  senere  hørte 
han  Rags  komme  med  køerne. 
Da  dyrene  var  indenfor  og  i  færd 
med  at  spise,  gik  drengen  og  hans 
hund  over  mod  huset.  Idet  Tim  gik 
forbi  redskabsskuret,  så  han  et  ga- 
bende, sort  hul  i  vinduet.  Da  han 
undersøgte  de  takkede  glasstumper, 
som  endnu  sad  i  rammen,  kom  han 
til  at  tænke  på  Rags'  smertenshyl. 
Tim  knælede  ned  og  trak  den  gamle 
hund  hen  til  sig.  Han  gennemsøgte 
den  tykke,  sammenfiltrede  pels,  ind- 
til han  fandt  et  grimt,  dybt  snitsår. 
Et  gisp  kom  over  hans  læber,  og 
hans  øjne  fyldtes  med  tårer. 
„Du  har  knust  vinduet,  Rags!  Da 
Trooper  kom  hjem  uden  mig,  knuste 

du  vinduet  for  at  komme  ud!"  råbte 
han. 

Ved  trappen  bag  huset  ventede  Prin- 
ce og  snappede  legesygt  efter  Tims 
hæle. 

„Du  er  ellers  en  nydelig  hund,  må 
jeg  sige!"  sagde  Tim  vredt  til  den, 
„Havde  det  ikke  været  for  Rags  — " 
Tim  tøvede,  da  han  kom  til  at  tænke 
på  det  nummer,  han  havde  lavet  med 
Rags,  da  han  låsede  den  inde  i  red- 


skabsskuret. Til  trods  for  det,  havde 
Rags  tilgivet  ham  og  endda  skåret 
sig  for  at  komme  Tim  til  hjælp. 
Drengen  bøjede  sig  ned  for  at  klap- 
pe den  unge,  tyske  hyrdehund. 
Han  indså,  at  han  måtte  tilgive  Prin- 
ce.   Gamle    Rags    havde   vist   ham, 
hvad  virkelig  loyalitet  vil  sige. 
„Du  er  ung  endnu,"   sagde  Tim  til 
Prince.  „Gamle  Rags  skal  nok  lære 
dig  at  blive  en  rigtig  gårdhund." 

PRÆSIDENT  N.  ELDON  TANNER, 
anden  rådgiver  i  Det  Første  Præsidentskab 


har 
jeg  lært 

„Hvor  herlig  og  englene  nær  er  ikke 
ungdom,  der  er  ren;  en  sådan  ungdom 
han  uudsigelig  glæde  og  evig  lykke 
herefter."  (Udtalelse  af  Det  Første 
Præsidentskab,  den  6.  april  1942). 
Kunne  jeg  få  mit  hjertes  ønske  opfyldt, 
så  skulle  det  være,  at  vor  ungdom 
ville  leve  på  en  sådan  måde,  at  den 
kunne  glæde  sig  over  denne  store 
forjættelse  og  velsignelse.  Når  alt 
kommer  til  alt,  er  målet  for  og  hensig- 
ten med  vor  tilværelse,  at  vi  skal  for- 
berede os  til  evigt  liv,  og  hvem  af  os 
ville  ikke  foretrække  evig  lykke  frem- 
for en  tilstand  af  elendighed  eller  an- 
ger på  grund  af  handlinger  i  fortiden? 
Gennem  hele  mit  liv  har  jeg  været 
mig  de  store  onder  og  fristelser,  der 
møder  ungdommen,  mere  eller  mindre 
bevidst,  og  jeg  har  altid  været  taknem- 
melig for  dette  ene  vigtige  råd,  som 
min  fader  har  givet  mig:  "...  søg  først 
Guds  rige  og  hans  retfærdighed;  så 
skal  alt  det  andet  gives  jer  i  tilgift." 
(Matt.  6:33). 

Dette  og  den  forståelse  af  Evangeliet, 
jeg  opnåede  tidligt  i  ungdommen,  har 
gjort  det  muligt  for  mig  at  modstå 
mange  af  de  fristelser,  som  plagede 


de  unge  venner,  jeg  omgikkes.  Når  jeg 
nu  tænker  på  mine  omgangsfæller  fra 
dengang,  er  det  iøjnefaldende,  at  de, 
som  troede  på  og  levede  efter  Evan- 
geliets lærdomme  og  var  stærke  nok 
til  at  overvinde  fristelserne,  er  de,  der 
har  fortsat  deres  fremgang  og  nyder 
de  gode  ting  i  livet,  mens  de,  som  ikke 
traf  de  rigtige  valg,  har  måttet  betale 
for  det  gennem  hele  livet,  undtagen 
i  de  tilfælde,  hvor  de  har  erkendt 
deres  svaghed,  har  modtaget  Evange- 
liet og  omvendt  sig  fra  deres  fejltagel- 
ser. 

Min  omgang  med  gode  mennesker  har 
været  mig  til  stor  styrke.  Som  følge 
deraf  har  jeg  bestandig  opmuntret 
mine  børn,  mine  børnebørn  og  de 
unge,  jeg  har  haft  fornøjelsen  at  om- 
gås, til  at  vælge  gode  kammerater, 
at  sætte  sig  høje  mål,  at  afgøre  hvad 
der  er  rigtigt,  og  hvad  der  er  forkert 
og  at  blive  enige  med  sig  selv  om, 
hvad  de  vil  gøre  eller  ikke  gøre,  uagtet 
de  omgivelser  og  forhold,  de  måtte 
befinde  sig  under.  Medmindre  man 
har  taget  en  sådan  beslutning,  er  det 
næsten  umuligt  at  vælge  det  rette,  når 
noget  prøver  at  presse  een  til  at  gøre 


det  forkerte,  eller  når  lidenskaberne 
sætter  ind. 

Det  har  været  mit  privilegium  at  om- 
gås ungdommen  i  min  egenskab  af 
spejderfører,  skolelærer  og  i  mine 
forskellige  stillinger  i  Kirken.  Jeg  har 
også  haft  leijlighed  til  i  flere  forskel- 
lige øjemed  at  interviewe  mange  unge 
mennesker,  og  jeg  har  gjort  den  iagt- 
tagelse, at  hvor  de  lever  i  overens- 
stemmelse med  Evangeliets  lærdom- 
me, er  det  meget  lettere  for  dem  at 
tage  de  rigtige  beslutninger,  og  de  er 
lykkeligere  og  meget  mere  velafbalan- 
cerede end  mennesker,  der  ikke  for- 
står Evangeliets  betydning. 
Jeg  vil  aldrig  kunne  takke  mine  foræl- 
dre nok  for  det  eksempel  og  de  be- 
læringer, de  gav  mig,  den  kærlighed 
og  tillid,  de  viste,  og  de  ofre,  de  var 
parate  til  at  yde,  så  jeg  kunne  nyde 
det  gode  i  livet  og  forberede  mig  til 
fremtiden. 

Dine  forældre  kan  hjælpe  dig  meget, 
hvis  du  har  tillid  til  dem  og  er  parat  til 
at  tage  mod  deres  råd  og  vejledning. 
De  vil  gerne  have,  at  du  skal  være 
lykkelig.   Dine   sejre   er   deres   sejre. 

(Forts,  på  sid  252) 

Nedenstående  beretning  er  sand.  Den 
er  ikke  opdigtet.  Det,  der  her  fortæl- 
les, skete  for  Roger  McLaughlin  og 
hans  kammerater,  mens  de  var  ud- 
stationeret i  Vietnam,  hvor  Roger  var 
læge  i  luftvåbenet. 


ROGER   MCLAUGHLIN 
Illustreret  af  Peggy  Hawkins 


En  søndag  i  Vietnam 


Solen  skinnede  frydefuldt  som  et 
vandfald  af  bløde,  varme  stråler  mod 
mine  hærdede  muskler.  Lyset  og  var- 
men masserede  mig  blidt  ud  af  min 
døsige  tilstand  og  henledte  min  op- 
mærksomhed på  denne  morgens  indre 
glød  —  denne  mirakuløse  morgen. 
Det  var  konferencesøndag.  Don,  Tracy 
og  jeg  var  de  eneste  mormoner,  der 
var  tilbage  på  basen.  Vi  havde  tjene- 
ste og  kunne  ikke  få  orlov,  så  vi  kun- 
ne tage  til  konference  i  Nha  Trang. 
Eftersom  vi  alle  var  i  samme  afdeling, 
mødtes  vi  efter  morgenmaden  og  holdt 
vort  eget  nadver-  og  vidnesbyrd- 
møde.  Det  var  en  meget  enkel  gud- 
stjeneste! To  af  os  velsignede  og  den 
tredie  delte  om  —  til  de  to,  der  havde 
velsignet.  Det  var  noget  højtideligt  og 
ganske  særligt  for  os. 
Efter  vort  lille  møde  forlod  Tracy  os 
for  at  tage  til  eskadronstationen,  og 
Don  og  jeg  tilbragte  de  næste  halvan- 
den time  på  basens  telefoncentral, 
med  at  gå  på  besøg  og  med  at  drikke 
tynd,  maltet  pulvermælk.  Den  var  ikke 
for  god,    men  jo   længere  vi  opholdt 


os  i  Vietnam,  jo  bedre  smagte  den. 
Så  blev  Don  og  jeg  enige  om  at  tage 
hen  til  MACV  (Military  Assestance 
Command  Vietnam)  for  at  bede  de 
vietnamesiske  skræddere  om  at  lave 
nogle  regnslag,  vi  kunne  have  med 
hjem. 

Don  bemærkede,  at  Tracy  også  ville 
have  eet,  så  vi  hoppede  ind  i  ambu- 
lancen og  kørte  ned  til  flyvestationen 
for  at  få  fat  i  ham.  Don  gik  ind  i  red- 
ningsskuret,  men  kom  snart  tilbage 
med  den  besked,  at  Tracy  var  taget 
over  til  lighuset  for  at  hjælpe  med 
nogle  KIA  (Soldater,  dræbt  under 
kamp),  som  lige  var  ankommet. 
Vi  blev  siddende  lidt  og  overvejede, 
om  vi  skulle  tage  hen  og  hente  ham 
eller  vi  skulle  lade  være.  Hvis  vi  tog 
derhen,  risikerede  vi  at  blive  sat  i 
arbejde.  Vi  kunne  bare  tage  derhen 
uden  ham.  Vi  blev  enige  om,  at  vi  ville 
have  ham  med,  selv  om  det  skulle 
betyde,  at  vi  ville  komme  til  at  arbejde 
lidt  på  vores  fridag.  Vi  ville  slappe  af, 
om  vi  så  skulle  arbejde  hele  dagen  på 
det. 


Da  vi  kom  ind  i  bygningen,  føltes  luft- 
ventilationen som  en  flodbølge  af 
befrielse  fra  den  smeltende  sol  uden- 
for, som  havde  bevirket,  at  vores  tøj 
var  gennemblødt  af  sved.  Vi  stod  der 
og  nød  de  kølige  briser,  idet  vi  spø- 
gende fortalte  hinanden,  at  hvis  vi 
blev  afkølet  for  meget  og  sveden  frøs 
til  is,  ville  vi  selvfølgelig  ikke  behøve 
at  arbejde. 

En  stabssergent,  som  var  kommet  ud 
ad  døren  til  rummene  bagved,  spurgte 
os  høfligt,  havd  vi  ønskede.  Don  sva- 
rede, at  vi  søgte  efter  Tracy.  Han 
pegede  med  en  tommelfinger  over 
skulderen  og  sagde,  at  han  var  henne 
i  den  bageste  del."  Vi  gik  gennem 
døråbnengen  ind  i  det  enorme  rum 
bagved,  hvor  Tracy  arbejdede.  En 
stærk  lugt  af  medicinske  rensemidler 
gennemtrængte  køligheden. 
Tracy  stod  bøjet  over  en  næsten 
nøgen  krop,  der  lå  på  et  af  de  kolde 
metalborde.  Der  lå  lig  på  endnu  otte 
andre  stålborde.  Nogle  af  kroppene 
var  stadig  klædt  i  mudrede,  blodtilsø- 
lede     klædningsstykker.     Andre    var 

nøgne  bortset  fra  et  håndklæde,  der 
lå  henover  dem.  Rummet  var  veloplyst, 
og  man  havde  ikke  noget  egentligt 
indtryk  af  at  befinde  sig  i  et  lighus, 
hvis  ikke  det  var  for  tilstedeværelsen 
af  ligene. 

Tracy  så  op  og  smilede.  „Hej,  gutter, 
hvad  laver  I  herovre?"  Vi  smilede  igen 
og  fortalte  ham  om  regnslagene,  vi 
ville  have  lavet.  Han  strålede  som  en 
sol  og  forsikrede  os  om,  at  han  også 
gerne  ville  have  eet;  men  han  kunne 
ikke  tage  med  os,  før  han  var  færdig 
med  at  gøre  ligene  rene. 
Vi  spurgte  ham,  hvordan  han  havde 
fået  dette  job.  Han  forklarede  os, 
hvordan  han  havde  hjulpet  Dustoff 
med  at  søge  efter  tilskadekomne  nede 
ved  Dok  to.  Han  havde  hjulpet  med 
at  samle  en  gruppe  fyre  op  og  havde 
kørt  dem  til  det  eenoghalvfjerdstyven- 
de  Evakueringshospital  (EVAC);  da 
han  havde  fået  øje  på  de  lig  her  i 
nødsektoren,  meldte  han  sig  frivilligt 
som  den,  der  bragte  dem  hen  til  lig- 
huset og  gjorde  dem  klar  til  indskib- 
ning.    Stabssergenten    var    glad    for 


hjælpen,  eftersom  hans  soldater  tid- 
ligere på  morgenen  var  taget  af  sted 
til  byen  Pleiku. 

Vi  forstod  Tracys  ønske  om  at  hjælpe, 
og  vi  tog  fat  for  at  hjælpe  ham  med 
de  fire  resterende  lig,  så  vi  kunne 
komme  over  til  MACV  sammen. 
Don  og  jeg  tog  rensevædske  og  klude 
og  gik  i  gang  med  at  arbejde  med  den 
nærmeste  døde.  Vi  talte  om  den 
måde  disse  fyre  var  blevet  slået  ihjel 
på  og  om  krigen  i  almindelighed. 
Først  tog  vi  deres  tøj  af  dem,  så 
vaskede  og  skrubbede  vi  deres  lege- 
mer med  en  tyk,  grøn,  desinficerende 
opløsning,  rensede  dem  med  rent 
vand  og  tørrede  dem.  Da  vi  nu  var 
tre,  der  arbejdede  og  snakkede  sam- 
men, varede  det  ikke  ret  længe,  før 
vi  var  færdige  med  at  gøre  ligene 
rene. 

Så  tog  Tracy  de  lange,  svære,  sorte 
ligsække  op.  Vi  anbragte  en  sæk  ved 
hvert  lig  og  lagde  så  liget  indeni  sam- 
men med  soldatens  personlige  ejen- 
dele. Vi  lod  de  lange  lynlåse  være 
åbne,    da   sergenten   skulle  inspicere 


liget,  bringe  papirerne  i  orden  og 
personligt  lukke  hver  sæk.  Da  vi 
næsten  var  færdige,  begyndte  Tracy 
og  jeg  at  tvørre  bordene  af  og  gøre 
rent  på  gulvet,  mens  Don  foretog  en 
sidste  undersøgelse. 
Vi  var  omtrent  parate  til  at  gå,  da  Don 
spurgte:  „Du,  Poco,  er  det  rigtigt,  at 
et  menneskes  krop  i  visse  henseender 
bliver  ved  at  fungere,  selv  efter  han 
er  død?" 

Jeg  så  hen  på  ham  og  svarede:  „Hmm, 
jeg  har  hørt,  at  håret  bliver  ved  at 
vokse  et  par  timer,  men  det  er  faktisk 
ikke  særlig  bemærkelsesværdigt. 
Hjernen  kan  fungere  nogle  få  minutter 
efter,  at  hjertet  er  standset;  men  jeg 
mener,  det  er  det  hele.  Hvorfor?" 
„Nå,  hvad  så  med  tårekanalerne?  Kan 
de  blive  ved  med  at  virke  efter  dødens 
indtræden?" 

„Jeg  har  aldrig  hørt  om  noget  i  den 
retning,  men  jeg  regner  med,  at  det 
kunne  lade  sig  gøre,  —  hvor  vil  du 
hen  med  alle  de  spørgsmål?" 
„Tjah,  jeg  tænkte,  vi  måske  havde 
glemt  lidt  af  det  vand,  vi  rensede  med, 

i  øjnene  på  ham  her;  men  nu  har  jeg 
tørret  ham  to  gange,  og  han  får  hele 
tiden  vand  i  øjenkrogene  igen.  Jeg 
tror,  det  er  tårer." 

Tracy  og  jeg  rejste  os  og  gik  hen  til 
liget.  Mens  vi  så  på  ansigtet  af  denne 
attenårs  dreng,  som  var  såret  af  en 
granatkardæsk,  flød  en  enkelt  tåre  ud 
til  yderkrogen  af  hans  øje  og  løb  ned 
over  den  ene  side  af  hans  ansigt  og 
ind  i  øret. 

„Den  mand  lever  endnu,"  hviskede 
jeg.  Vi  handlede  øjeblikkeligt,  som  om 
vi  havde  gjort  dette  her  hundrede  af 
gange  før.  Don  snuppede  nøglerne  til 
ambulancen  og  åbnede  dørene  for  os, 
og  Tracy  og  jeg  bar  „den  døde"  ud. 
Vi  lagde  ham  på  en  båre,  og  Don 
styrede  ambulancen  i  retning  af  det 
eenoghalvfjerdsindstyvende  EVAC, 
mens  udrykningshornet  tudede  adva- 
rende. 

Mens  vi  drønede  afsted,  tørrede  Tracy 
endnu  en  tåre  af  drengens  ansigt.  Jeg 
kiggede  på  hans  navneplade  for  at  se 
hans  navn,  da  jeg  gerne  ville  give  ham 
en  velsignelse.  Da  var  det,  jeg  nederst 
på  pladen  fik  øje  på  tre  små  bogsta- 
ver —  SDH.  Jeg  lagde  hænderne  på 
hans  hoved  og  fremsagde  en  næppe 
hørlig  bøn:  „Med  Det  hellige  melkise- 
dekske  Præstedømmes  fuldmagt,  som 
jeg  sidder  inde  med,  og  i  Jesu  Kristi 
navn,  befaler  jeg  dig  at  blive  i  live,  til 
vi  kan  skaffe  den  rette  lægebehand- 
ling, som  kan  gengive  dig  livskraften." 
Tracy  så  på  mig  og  tørrede  en  tåre  fra 
sine  egne  øjne,  smilede  taknemmeligt 
og  bøjede  hovedet  i  stille  bøn. 
Udrykningshornet  tav,  og  vi  kørte  i 
fuld  fart  ned  ad  den  asfalterede  vej 
til  det  eenoghalvfierdsindstyvende 
EVAC-hospitals  åbne  døre.  Læger  fra 
hæren  hjalp  med  at  løfte  soldaten  ud 
af  ambulancen  og  bar  ham  ind  i  nød- 
rummet. To  læger  begyndte  at  spørge 
os  ud,  og  vi  fortalte  dem  alt  det,  vi 
kunne.  Uden  et  ord  forsvandt  de  gen- 
nem dørene  til  nødafdelingen,  og  vi 
blev  siddende  udenfor  på  en  lang 
træbænk  i  mere  end  to  timer. 
Vi  var  begyndt  at  snakke  om  at  gå 
over  for  at  få  regnslagene,  da  een  af 
lægerne  kom  ud  og  hen  til  os.  Vi  rejste 
os. 
„Jeg  er  glad  for,  at  I  ventede,"   be- 


gyndte han.  „Jeg  vil  fortælle  jer  om  et 
mirakel,  der  er  sket.  Drengen  derinde 
burde,  efter  alt  hvad  vi  ved  om  læge- 
videnskab, være  død.  Han  var  såret 
ni  steder,  han  havde  mistet  så  meget 
blod,  at  han  var  holdt  op  med  at  bløde. 
Hans  hjerte  var  så  svækket,  at  der 
ikke  var  et  hjerte-  eller  puls-  slag  at 
føle.  Han  var  så  svag,  at  hans  ånde- 
dræt ikke  lod  sig  registrere.  Han  var 
juridisk  set  død.  Men  faktisk  levede 
han  stadig. 

Han  var  så  afkræftet,  at  han  hverken 
kunne  bevæge  sig  eller  svare,  så  han 
lå  bare  der  på  det  kolde  bord  i  lighuset 
og  græd.  Hans  store  held  var,  at  I 
opdagede  hans  tårer,  ellers  ville  han 
snart  have  været  død.  Selv  om  vi  gav 
ham  fire  halve  liter  blod  og  ordnede 
hans  sår,  så  godt  vi  kunne,  manglede 
han  stadig  styrke  til  at  komme  sig. 
Men  han  klarede  det." 
Han  gjorde  en  pause  og  så  så  direkte 
på  os.  „I  de  otte  år  jeg  har  været 
praktiserende  læge,  og  i  de  femten 
måneder  jeg  har  virket  her  i  Vietnam, 
har  jeg  aldrig  set  et  mirakel  som  det." 
Han  kiggede  ned  i  Jorden,  mens  han 
talte.  „Ved  I  hvad,  den  soldat  så  op 
på  mig  for  dem  minutter  siden,  smile- 
de et  meget  svagt  smil  og  sagde 
'Præstedømmet'.  Hvad  tror  I,  han  kan 
have  ment  med  det?"  Uden  at  vente 
et  svar,  vendte  lægen  sig  langsomt  om 
og  gik  tilbage  gennem  hospitalets 
åbne  døre. 

Nu,  som  jeg  ligger  her  i  solen,  ved 
jeg,  at  jeg  engang  vil  tage  hen  igen 
for  at  forklare  det  for  lægen.  Men  lige 
nu  vil  jeg  bare  hvile  mig  og  nyde 
glæden  ved  at  have  taget  del  i  et 
mirakel  i  vor  tid.  O 


Note:  Roger,  som  for  tiden  studerer  hospitals- 
administration  ved  det  medicinske  fakultet  på 
Colorado  University,  underviser  en  klasse  tidligt 
om  morgenen  og  hører  til  i  Littleton  Second  Ward. 
Han  og  Barbara,  den  pige,  der  senere  blev  hans 
kone,  sluttede  sig  til  Kirken  i  1961  i  deres 
hjemby,   Ottumwa   i   Iowa. 

Hvis  de  blev  stødt  over  soldaternes  rolige  og 
ligegyldige  tone,  mens  de  arbejdede  i  lighuset, 
bør  De  huske  på  Rogers  bemærking  til  udgiverne: 
„Når  man  har  set  sine  bekendte  blive  hugget  ned, 
set  sine  venner  blive  dræbt,  mens  de  står  ved 
siden  af  een,  så  bliver  man  ufølsom  over  for 
døden.  Det  må  man.  Hvis  man  ikke  blev  det,  ville 
man  ikke  kunne  tage  det.  Man  ville  bryde  sam- 
men." 


ENGLE  OG  TJENENDE 
ÅNDER 

Han  forklarede  forskellen  mellem 
en  engel  og  en  tjenende  ånd; 
den  ene  et  opstandent  eller  for- 
vandlet legeme,  og  dens  ånd 
betjener  ånder  med  legemer  — 
den  anden  en  ånd  uden  legeme,  der 
besøger  og  betjener  ånder  uden 
legeme.  Jesus  Kristus  blev  en 
tjenende  ånd  (mens  hans  legeme  lå 
i  graven)  for  ånderne,  der  var  i 
forvaring,  for  at  opfylde  en  vigtig 
del  af  sin  mission,  uden  hvilken 
han  ikke  kunne  have  fuldkommen- 
gjort sit  værk  eller  indtrådt  til 
hvilen.  Efter  sin  opstandelse  viste 
han  sig  som  en  engel  for  sine 
disciple. 

Forvandlede  legemer  kan  ikke 
komme  ind  til  hvilen,  før  de  har 
undergået  en  forandring,  der 
svarer  til  døden.  Forvandlede 
legemer  er  bestemt  til  fremtidige 
missioner. 

Den  engel,  der  viste  sig  for  Johan- 
nes på  øen  Patmos,  var  et  for- 
vandlet eller  opstandent  legeme 
(d.  v.  s.  person).  Jesus  Kristus  gik 
legemligt  efter  sin  opstandelse 
for  at  betjene  opstandne  legemer. 
Der  har  været  en  kæde  af  magt 
og  myndighed  fra  Adam  ned  til 
nærværende  tid. 

Den  bedste  måde  at  opnå  sandhed 
på  er  ikke  ved  at  bede  om  den 
ud  fra  bøger,  men  at  gå  til  Gud 
i  bøn  og  få  en  guddommelig  be- 
læring. Det  er  ikke  mere  utroligt, 
at  Gud  skulle  frelse  de  døde, 
end  at  han  skulle  oprejse  de 
døde. 

Profeten  Joseph  Smiths  Lærdomme 
Side  228. 

Det 

talte 

ord 


AF  RICHARD  L  EVANS 


„I  en  hob" 


Da  Henry  Van  Dyke1  skrev  „The  School  of  Life", 
gjorde  han  denne  bemærkning:  „Måske  er  du  nødt 
til  at  leve  i  en  hob,  men  du  er  ikke  nødt  til  at  leve 
som  den  . . ."  Dette  er  een  af  de  vigtigste  lektier, 
vi  kan  lære  vore  børn,  og  det  er  en  lektie,  som 
vi  alle  må  lære.  Mennesker  kan  lide  at  leve  som 
individer  —  de  holder  af  at  leve,  som  det  passer 
dem  personligt  —  det  siger  de  i  det  mindste.  Men 
de  opfører  sig  ikke  altid  sådan  —  der  synes  nemlig 
at  eksistere  et  pres,  der  gør,  at  man  må  følge 
hoben.  Eet  eksempel  herpå  er  det  pres,  der  udøves, 
når  det  gælder  om  at  følge  moden.  Men  for  at 
følge  med  strømmen  eller  leve  som  selvstændige 
individer  behøver  vi  ikke  at  følge  nøjagtig  det  sam- 
me mønster.  Der  findes  dårlige  såvel  som  gode  for- 
billeder, og  vi  må  lære  at  sondre  mellem  dem. 
Men  der  er  noget  frygtindgydende,  som  kaldes 
massepsykose,  og  som  forekommer,  hvor  en 
mængde  mennesker  synes  at  handle  af  tvang  uden 
nødvendigvis  at  have  gennemtænkt  sagerne.  Og 
een  af  de  meget  betydningsfulde  ting,  man  må  lære, 
er,  at  noget  forkert  ikke  bliver  rigtigt,  fordi  der  er 
mange,  der  gør  det.  En  uretfærdighed  bliver  ikke 
retfærdig,  bare  fordi  den  begås  af  en  mængde. 
Og  intet  menneske,  ud  af  en  hob,  befries  for  per- 
sonligt ansvar,  når  han,  sammen  med  andre,  gør, 
hvad  han  ikke  ville  gøre  alene.  En  gruppe  består  af 
enkeltpersoner,  og  ret  beset  er  dens  handlinger 
enkeltpersoners  handlinger.  Og  inden  en  dreng 
eller  en  pige  (eller  en  voksen)  gør  noget,  han  ikke 
burde  gøre,  tager  noget,  han  ikke  burde  tage, 
bruger  noget,  han  ikke  burde  bruge  eller  opfører 
sig,  som  han  ikke  burde  som  een  af  en  mængde 
eller  i  andet  selskab,  bør  han  standse  op  et  øjeblik 
og  ærligt  spørge  sig  selv:  „Ville  jeg  have  gjort  det 
her,  hvis  jeg  var  alene,  hvis  jeg  tænkte,  som  jeg 
plejer  og  tog  følgerne  i  betragtning  uden  at  være 


under  pres  fra  andre  mennesker?"  Vi  skal  allesam- 
men føre  vort  eget  vidnesbyrd  med  os,  vor  egen 
erindring,  vort  eget  ansvar,  hvad  enten  vi  handler 
som  een  ud  af  en  flok  eller  som  enkeltpersoner. 
Abraham  Lincoln  udtrykte  sig  om  dette  således: 
„Støt  enhver,  der  har  ret."  sagde  han.  „Støt  ham 
så  længe,  han  har  ret  og  tag  afstand  fra  ham,  når 
han  har  uret."2  „Måske  er  du  nødt  til  at  leve  i  en 
hob,  men  du  er  ikke  nødt  til  at  leve  som  den  .  .  ." 

„Det  talte  ord"  fra  Tempelpladsen,  udsendt  over  KSL  og  the  Co- 
lumbia  Broadcasting  System  den  15.  november  1970  0  1970 

1  Van  Dyke,  Henry  -  amerikansk  præst,  lærer  og  forfatter  1852-1933 

2  Tale  ved  Peoria  i   Illinois  den  16.  oktober  1854 


„For 

mange 

dage 

ad  gangen" 


Jeg  hørte  en  kær  bekendt  sige  til  een,  der  sørgede 
dybt  over  tabet  af  een  af  sine  kære:  „Lad  være 
med  at  prøve  at  leve  for  mange  dage  ad  gangen". 
Dette  råd  kan  med  held  overføres  på  andre 
omstændigheder  og  forhold!  „Lad  være  med  at 
leve  for  mange  dage  ad  gangen!"  Vi  bliver  under- 
tiden så  skuffede,  når  vi  prøver  at  gøre  for  mange 
ting  på  een  gang,  når  vi  prøver  at  tage  for  mange 
beslutninger  på  een  gang,  at  den  fremadgående 
bevægelse  standser  —  ligesom  en  flåde  af  træ- 
stammer, der  filtres  ind  i  hinanden  —  eller  ligesom 
det  kaos,  der  opstår,  når  for  mange  prøver  at  kom- 
me ud  ad  den  samme  udgang  samtidig.  Mennesker 
har  ikke  altid,  under  det  første  indtryk  af  sorgens 
rystelser,  overblik  nok  til  at  træffe  vidtrækkende 
beslutninger.  Mennesker,  der  er  meget  nedtrykte 
eller  bekymrede,  bliver  frustrerede,  hvis  de  prøver 
at  gøre  eller  beslutte  for  mange  ting  på  een  gang. 
Der  er  tider,  hvor  den  rolige  dømmekraft  svigter 
os,  og  hvor  vi  må  henvende  os  til  andre,  og  der  er 
tider,  da  vi  må  stole  på  en  kilde  til  hjælp,  der  ligger 
over  det  menneskelige,  idet  vi  søger  efter  vejled- 
ning  i   oprigtig   bøn   om  trøst  og   tryghed  udover, 

(Forts,  på  sid  251) 

PRÆSIDENT  HAROLD  B.  LEE 

Første    rådgiver   i   Det   Første    Præsidentskab    i   Jesu 

Kristi  Kirke  af  Sidste  Dages  Hellige 


Bered 
vore 
unge 


Hvorsomhelst  man  rejser  til  vore  Kirker  i  dag. 
møder  man  en  stadig  større  bekymring  for  vores 
Sidste  Dages  Hellige  unge.  Bekymringen  er 
berettiget,  eftersom  Kirkens  fremtid  afhænger 
af  ungdommen.  Det  er  de  unge,  der  snart  skal 
præsidere  overfamilier,  kvorummer,  stave,  grene 
og  hjælpeorganisationer. 

Det  er  klart,  at  det  vi  gør,  eller  ikke  gør,  nu  vil 
øve  indflydelse  på  deres  evne  til  at  lede  Kirken 
og  til  at  elske  deres  familier,  Evangeliet  og  deres 
søskende  i  Kirken. 


Der  findes  et  betimeligt  råd  til  både  gamle  og 
unge  i  apostlen  Pauli  brev  til  Timotheus:,,  Lad 
ikke  nogen  ringeagte  dig,  fordi  du  er  ung,  men 
vær  et  forbillede  for  de  troende  i  tale,  i  færd,  I 
kærlighed,  i  troskab,  i  renhed!"  (I  Tim.  4:12). 
Vi  elsker  Kirkens  unge,  og  vi  siger  til  dem,  som 
Paulus  sagde  til  den  unge  Timotheus,  at  de  vil 
blive  mest  lykkeliges,  hvis  de  er  forbilleder  for 
de  troende.  Kirkens  fremtid  er  sikker,  men  den 
vil  blive  endnu  mere  strålende,  hvis  vores  unge 
i  tale  og  omgang  udviser  den  næstekærlighed 
og  renhed,  der  bør  være  fremherskende  hos  en 
troende. 

Hvis  nogen  drager  ungdommens  betydning  for 
Kirken  i  tvivl,  bør  han  lægge  mærke  til  følgende 
oplysninger,  som  Kirkens  Historiske  Kontor  har 
uddraget  af  et  omfattende  statistisk  materiale. 
Over  halvtreds  procent  af  Kirkens  medlemmer 
er  femogtyve  år  eller  derunder.  Der  er  lige  så 
mange  medlemmer  af  Kirken  i  alderen  tolv  til 
femogtyve  år,  som  der  er  i  alderen  seksogtredive 
og  opefter.  Ønsker  man  at  betragte  gruppen  af 
medlemmer  i  alderen  seksten  til  femogtyve  år  — 
sandsynligvis  de  år  med  det  største  pres  og  de 
vanskeligste  beslutninger  —  så  vil  det  vise  sig, 
at  den  omfatter  over  treogtyve  procent  af  Kir- 
kens medlemstal. 

Alene  ud  fra  statistikken  kan  man  føle  den  enor- 
me udfordring  til  os  alle;  for  denne  store  gruppe 
unge  mennesker  kommer  efterhånden  til  at  tjene 
og  lede  Riget  gennem  nogle  meget  kritiske 
ar. 

Vi  må  alle  gøre  et  bedre  stykke  arbejde  for  at 
forberede  dem,  end  vi  gør  nu. 
Det  bliver  stadig  mere  indlysende,  at  hjemmet 
og  familien  er  nøglen  til  Kirkens  fremtid.  Et  barn, 
der  ikke  elskes,  et  barn,  der  ikke  har  kendt 
disciplin,  arbejde  eller  ansvar,  vil  tit  give  efter 
for  de  sataniske  erstatninger  for  lykke  —  eufori- 
serende stoffer,  seksuelle  ekspirimenter,  og 
oprør  enten  intellektuelt  eller  praktisk.  Vores 
øgede  indsats  gennem  familiehjemmeaftenen, 
som  vi  ikke  alene  har  opfordret  familierne  til  at 
holde,  men  som  vi  også  har  skaffet  mere  og 
mere  hjælp  til,  er  meget  lovende,  hvis  vi  bare  vil 
benytte  disse  muligheder. 
Der  gives  ikke  noget  bedre  sted  end  hjemmet 
til  at  undervise  i  og  belære  om,  hvorledes  ægte- 
skab, kærlighed  og  sex  på  fortrinlig  måde  lader 

sig  forene  i  et  helligt  tempelægteskab.  Der  gives 
ikke  noget  bedre  sted,  hvor  man  kan  afhjælpe 
de  unges  tvivl,  end  hvor  der  findes  kærlighed  — 
i  hjemmet.  Kærlighed  kan  frigøre  vore  unge,  så 
de  kan  lytte  til  dem,  de  ved,  de  kan  stole  på. 
Vore  kurser,  kvorummer  og  klasser  bør  supplere 
hjemmet,  og  når  hjemmene  svigter  i  alvorlig 
grad,  må  vi  udligne  det,  så  godt  vi  kan. 
Da  Jesus  sagde  om  det  første  og  det  andet  bud: 
„På  disse  to  bud  hviler  hele  loven  og  profe- 
terne", (Matt.  22:40)  gav  Han  udtryk  for  noget 
af  den  dybeste  indsigt  i  historiens  løb.  For  det 
er  disse  bud,  på  hvilke  vi  ikke  alene  bør  lade  al 
vor  undervisning  hvile,  men  i  hvis  ledende  lys 
vi  tillige  bør  styre  vore  organisationer  og  udvikle 
vort  korrelationsprogram. 

Kan  et  barn  komme  til  at  elske  sin  næste,  hvis 
det  aldrig  selv  er  blevet  elsket?  Kan  et  ungt 
menneske,  som  man  aldrig  har  stolet  på,  lære  at 
stole  på  nogen?  Kan  en  dreng,  som  aldrig  har 
kendt  til  arbejde  eller  ansvar,  forstå,  hvor  nød- 
vendige disse  to  ting  er  for  at  holde  hele  vort 
samfund  sammen?  Kan  en  pige,  der  ikke  har 
taget  del  i  ærlige,  oprigtige  drøftelser  om  Evan- 
geliets principper  i  sit  hjem,  hamle  op  med  ver- 
dens kritik  og  de  intellektuelle  overfald  på 
hendes  religion?  Kan  en  ung  mand,  som  må  bede 
sin  fader  om  at  blive  borte  fra  sønnens  vielse  i 
templet,  fordi  faderen  ryger  (selv  om  faderen 
havde  fået  en  tempelanbefaling)  nære  fuld  re- 
spekt for  en  grenspræsident,  der  ser  gennem 
fingre  med  en  sådan  ulydighed  for  at  være  „flink" 
mod  familien?  Uden  at  opleve  et  evangelisk 
princip  i  funktion  er  det  meget  vanskeligere  at 
tro  på  dette  princip. 

Vi  må  huske  på,  at  hos  nogle  af  vore  unge  er 
vrede  over  voksnes  hykleri  ikke  altid  et  ønske 
om  at  finde  fejl  hos  os,  men  en  følelse  af  dyb 
skuffelse.  De  ønsker  af  hjertet,  at  vi  skal  være, 
hvad  vi  foregiver  at  være,  fordi  det,  når  vi  er 
det,  er  et  vidnesbyrd  for  dem  om,  at  vi  tror. 
Vi  bør  være  mere  villige  til  at  give  vore  unge 
passende  ansvar.  Præsident  Joseph  Fielding 
Smith,  som  præsiderer  over  os,  lærte  ansvar 
at  kende  i  en  tidlig  alder,  og  det  gjorde  hans 
fader,  Præsident  Joseph  Fielding  Smith,  også. 
Gud  har  tit  overladt  noget  særligt  arbejde  til 
udvalgte  unge  mennesker.  Meget  af  unge  men- 
neskers kedsomhed  og  rastløshed  kommerunder 


de  langvarige  uddannelser,  hvor  de  føler  sig 
afhængige  af  andre  og  ikke  får  et  fuldt  ansvar 
og  muligheder  for  at  tjene;  vore  unge  ønsker  at 
gøre  noget  og  at  opnå  noget.  De  må  selvfølgelig 
være  rustede  til  det,  men  der  gives  mange  ting, 
de  kunne  udføre,  mens  de  vokser  i  modenhed, 
hvis  vi  vil  afpasse  mulighederne  for  tjeneste  i 
Kirkens  programmer  med  vore  unges  ambitioner. 
1  en  tid,  om  hvilken  vi  har  fået  at  vide,  at  den 
skal  være  meget  lig  Noahs  dage,  må  vi  hjælpe 
vore  unge  mennesker  til  at  lære,  hvordan  de 
skal  træffe  de  rigtige  valg,  til  at  vokse  i  beret- 
tiget selvagtelse,  især  når  de  kan  være  under 
hjemmets  direkte  indflydelse,  hvorved  familiens 
kærlighed  kan  gøre  omvendelse  både  mulig  og 
betydningsfuld.  Vore  unges  omgivelser  uden  for 
hjemmet  vil  ofte  være  enten  blottede  for  værdier 
eller  rumme  idealer,  der  modsiger  de  evangeli- 
ske principper. 

Det  synes  mig  indlysende,  at  Kirken  ikke  har 
noget  andet  valg  —  og  aldrig  har  haft  noget 
andet  valg  —  end  at  gøre  mere  for  at  hjælpe 
familien  med  at  varetage  sin  guddommelige  mis- 
sion, ikke  bare  fordi  det  er  Himmelens  orden, 
men  også  fordi  det  er  den  mest  praktiske 
indsats,  vi  kan  gøre  for  de  unge  —  at  hjælpe 
med  at  forbedre  tilværelsen  i  de  Sidste  Dages 
Hellige  hjem.  Hvor  vigtige  end  vore  mange  pro- 
grammer og  organisatoriske  bestræbelser  er, 
bør  disse  ikke  fortrænge  hjemmet;  de  bør  støtte 
hjemmet. 

Ulig  visse  af  verdens  mennesker  vil  vi  ikke  give 
os  af  med  at  tilbede  ungdommen  ved  at  efter- 
ligne den  og  ved  at  være  så  ivrige  for  at  tækkes 
dem,  at  vi  sætter  vores  egen  ærlighed  og  vort 
personlige  særpræg  over  styr.  Ejheller  ønsker  vi 
at  gøre  som  andre  af  verdens  mennesker,  der  på 
grund  af  nogle  få  unge  mænds  og  kvinders  hand- 
linger svigter  hele  ungdommen.  Som  i  alle  andre 
ting  må  Mesterens  lærdomme  lede  os.  Vi  må 
være  kloge,  ikke  naive.  Vi  må  ubøjeligt  holde 
fast  ved  vore  principper,  men  være  hurtige  til 
at  elske  og  tilgive.  Vi  må  være  rede  til  altid  at 
give  andre,  også  vore  unge,  en  fornuftig  grund 
til  at  have  pligtfølelse  over  for  Frelseren  og 
Hans  Rige. 

Må  vi  tjene,  elske  og  lede  vore  unge  medlemmer 
således,  at  vi  kan  berede  dem  til  idag  og  til 
fremtiden. 

„Kæreste  Marjorie,  Cameron,  Heather,  Warren, 
Holly  og  Heidi!  Mere  end  noget  andet  søger  jeg 
at  opnå  et  evigt  liv  sammen  med  jer.  Disse  ting 
er  vigtige:  Tempelægteskab,  mission  og  univer- 
sitet. Mas  på.  Sæt  jer  mål,  skriv  historie,  tag 
billeder  to  gange  om  året." 
Unægteligt  et  kort  brev,  men  i  disse  få  linier 
ligger  et  vidunderligt  vidnesbyrd  fra  en  fader 
til  hans  familie.  Brevets  modtagere  var  alt  for 
glade  til  at  lægge  mærke  til  dets  anstrengte 
kortfattethed.  Hvert  ord  blev  højt  skattet.  De 
havde  ventet  i  toethalvt  år  på  et  tegn  på,  at  den, 
der  havde  skrevet  brevet,  stadig  var  i  live. 

Broder  Durrant,  udøvende  sekretær  for  præstedømmets  hjemme- 
lærer- og  familiehjemmeaftens-komiteer,  er  tidligere  leder  af 
lamanitkurset  for  Nord-  og  Syd-amerika  og  De  polynesiske  Øer. 
Han  arbejder  som  Explorer-leder  i  Imperial  Second  Ward,  Wil- 
ford  Stake,   i   Salt  Lake  City. 


Faderen,  en  pilot  i  De  forenede  Staters  luftvåben, 
var  blevet  skudt  ned  af  fjendtligt  skyts  under  et 
kamptogt  over  Nordvietnam.  Derpå  tavshed  i 
tredive  lange  måneder,  mens  han  sad  i  fængsel 
hos  fjenden. 

Fem  måneder  efter,  at  det  første  brev  var  kom- 
met, kom  et  til,  hvori  faderen  endnu  en  gang  for 
sin  familie  udtrykte  det,  der  lå  ham  på  sinde: 
„De  gladeste  hilsener  til  jer  alle.  Jeg  har  det 
godt.  ieg  håber,  at  I  stadig  holder  familieaftenen, 
forrådsplanen  og  læseprogrammet,  og  at  I  har 
udvidet  det  til  også  at  omfatte  en  sang,  nogle 
få  vers  sammen  med  familien  ved  morgenbordet. 
Marge,  jeg  er  sikker  på,  at  du  kunne  have  godt 
af  et  kursus  på  universitetet.  Og  Jay,  overvej 
børnelitteratur,  kunst  og  musikforståelse,  noget 
med  økonomi,  personligt  regnskab." 
Her  var  en  far,  der  var  nødt  til  at  veje  hvert  ord, 
idet  han  kommunicerede  med  sin  familie.  Han 
rådede  den  til  at  vedblive  med  at  holde  familie- 
hjemmeaften.  Han  så  åbenbart  heri  noget,  der 
kunne  være  til  gavn  for  børnene  i  deres  udvik- 
lingsår. 

Forestil  Dem  Deres  egen  søn,  som  lige  er  blevet 
en  mand.  Han  er  ansvarsbevidst,  han  ønsker  at 
tjene  sine  medmennesker,  han  elsker  dyd,  han 
fembærer  tappert  sit  vidnesbyrd  om  det  gen- 
givne Evangeliums  guddommelige  natur,  han 
elsker  og  elskes. 

Håber  De  på  at  opfostre  en  såden  søn  eller  dat- 
ter? Ville  De  være  villig  til  velovervejet,  tålmodigt 
og  udholdende  at  sætte  Deres  største  anstren- 
gelser ind  på  at  gøre  det? 

Hvis  dette  er  Deres  ønske,  er  tiden  kort. 
Tidsrummet,  fra  den  tidligste  barndom  til  mand- 
dommen, er  kun  et  glimt.  Vid  så,  at  ingen  lejlig- 
hed, til  at  være  sammen  med  og  undervise  et 
barn,  kan  forsømmes  uden  uopretteligt  tab. 
Forældre,  der  huser  en  drøm  om  deres  børns 
skæbne,  ved,  at  Herrens  familiehjemmeaften- 
program  er  som  en  gave  fra  Himmelen.  Det  er 
ikke  noget,  vi  skal  gøre,  det  er  noget  vi  får  at 
gøre. 

De  fleste  forældre  har  sådanne  ønsker  for  deres 
børn.  Hvorfor  er  der  da  nogle  forældre,  der  har 
gjort  hjemmeaftenerne  til  en  del  af  familielivet, 
og  andre,  der  ikke  har?  Er  familiehjemmeaftenen 
for  nogle  blot  en  byrde,  som  føjes  til  et  i  forvejen 

overbebyrdet  liv?  Er  der  nogle  fædre,  der  føler, 
at  de  ikke  i  uddannelse  eller  åndelighed  er  ud- 
rustet til  at  belære  deres  børn?  Er  der  nogle,  der 
har  prøvet,  men  er  blevet  berøvet  modet  af  deres 
børns  rastløse  eller  voldsomme  modstand? 
Til  sådanne  forældre  kan  vi  ærligt  sige,  at  fami- 
liehjemmeaftener  ikke  behøver  at  være  en  byrde; 
fader  behøver  ikke  at  være  den  eneste  lærer; 
børn  behøver  ikke  at  være  imod. 
Er  hjemmeaftener  for  Dem  en  byrde  blandt  andre 
byrder?  Så  prøv  at  vurdere  Deres  virkelige  mål 
i  livet;  måske  De  kan  skære  noget  fra  af  ringere 
betydning.  Husk,  at  det  at  være  en  fader  eller 
moder  i  ordets  sandeste  betydning  er  „Kirke- 
arbejde". Husk  også,  at  byrder  lettes,  når  man 
deles  om  dem.  Når  fader  leder  foretagenet,  og 
alle  øvrige  familiemedlemmer  hjælper  til,  mind- 
skes hjemmeaftenens  byrder,  mens  velsignel- 
serne øges. 

En  fader  sagde  en  gang:  „Jeg  er  ikke  bange  for 
at  bede  om  hjælp.  En  aften,  da  vi  virkelig  ikke 
var  forberedte,  foreslog  jeg,  at  mor  og  to  af 
børnene  skulle  tilberede  nogle  forfriskninger, 
mens  de  to  ældste  børn  og  jeg  kastede  et  blik 
i  familiehjemmeaftensbogen.  At  gøre  tingene 
klar,  er  i  lige  så  høj  grad  en  del  af  vores  familie- 
hjemmeaften,  som  det  er  at  udføre  det,  vi  har 
forberedt.  Hvis  der  er  kort,  der  skal  laves,  bille- 
der, der  skal  farvelægges,  eller  historier,  der 
skal  fremføres,  forbereder  vi  dem  sammen  som 
en  familie. 

Mens  mor  og  de  små  tilberedte  forfriskningerne, 
kunne  jeg  høre  dem  øve  sig  på  en  sang.  Vi  andre 
tre  valgte  et  emne.  Vi  læste  det  sammen  lige 
nogle  få  minutter.  Rich  sagde,  at  han  gerne  ville 
genfortælle  en  historie,  og  Julie  sagde,  at  hun 
gerne  ville  læse  skriftstederne  og  forklare  dem. 
Jeg  gik  ind  på  at  lytte  og  bære  mit  vidnesbyrd 
om  den  glæde,  jeg  havde  opnået  ved  at  efter- 
leve det  princip,  vi  skulle  drøfte.  Hvor  var  det 
dejligt  at  være  på  samme  hold  som  familien. 
Vi  havde  en  behagelig  og  inspirerende  hjemme- 
aften,  og  hvis  den  var  en  byrde,  så  lagde  jeg 
ikke  mærke  til  det." 

Børnenes  opførsel  gør  undertiden  forældrene 
sure,  og  så  bliver  hjemmeaftenen  ubehagelig. 
En  far  fortalte:  „Efter  een  aftens  prøvelser  tog 
jeg  mig  selv  i  nakken.  Jeg  gjorde  op  med  mig 
selv,  at  fejlen  ikke  lå  hos  familien.  Den  lå  hos 
mig.  Jeg  lovede,  at  jeg  aldrig  mere  ville  hidse 
mig  op  på  en  familiehjemmeaften.  Hvis  der  sker 
noget,  der  er  ved  at  få  mig  til  at  fare  i  flint,  råber 
jeg:  'Pause',  og  går  ud  og  drikker  et  glas  vand. 
Jeg  har  drukket  en  masse  vand,  men  jeg  har 
holdt  mit  løfte." 
Lær  at  slappe  af,  Familiehjemmeaftenen  er  ikke 


en  regelbundet  klassetid.  Den  er  et  tidsrum,  da 
familiemedlemmerne  tilbringer  en  aften  sammen 
i  deres  eget  hjem.  Børnene  behøver  ikke  at  sid- 
de på  række.  Hvad  betyder  det,  om  de  har  lyst 
til  at  lægge  sig  på  gulvet  eller  anbringe  sig  i  en 
anden  bekvem  stilling?  De  kan  godt  lytte  på  den 
måde.  Det  er  i  orden,  hvis  fader  lægger  armen 
om  moder.  Det  kan  måske  endda  lære  børnene, 
at  fader  elsker  moder.  Hvis  børnene  ved  det,  så 
ved  de  noget,  der  har  evig  betydning.  Muligvis 
vil  kæmpeslikkepinde,  hvis  de  lader  sig  frem- 
skaffe, være  egnede  til  at  fremkalde  lyttestem- 
ning,  mens  familiens  medlemmer  taler. 
Hvis  et  barn  synes  at  være  uopmærksomt,  så 
lad  det  synge  eller  danse  eller  føre  familien  an 
i  en  leg.  Hvis  de  små  har  lyst  til  at  lege  med  en 
legetøjsbil,  mens  De  taler  til  teenagerne,  så  er 
det  i  orden.  Familier  med  store  aldersforskelle 
kan  ikke  med  rimelighed  forventes  at  ville  opføre 
sig  som  en  klasse,  hvor  alle  er  lige  gamle. 
Et  nøglespørgsmål,  når  det  gælder  om  at  afgøre 
hjemmeaftenens  værdi,  er:  „Unger,  kan  I  lide 
det?"  De,  der  har  udviklet  en  afslappet,  uhøjtide- 
lig stemning,  vil  finde,  at  børnene  kan  lide  fami- 
liehjemmeaftenerne.  De  vil  også  gøre  den  opda- 
gelse, at  det  er  under  disse  omstændigheder,  at 
de  bedst  kan  tale  sammen  om  Evangeliet.  Fædre 
i  sådanne  familier  opdager,  at  deres  usikkerhed, 
med  hensyn  til  at  undervise,  forsvinder.  En  lektie 
bliver  mere  som  en  samtale  og  mindre  som  en 
forelæsning. 

En  fader  fortæller  om,  hvordan  han  engang 
gjorde  en  afstikker  fra  lektien,  idet  hans 
blik  faldt  på  hans  elleveårige  datter.  Han  lod 
munden  løbe  over  med  det,  der  fyldte  hans 
hjerte:  „Kathryn,  du  er  så  smuk.  En  dag  er  du 
voksen,  du  møder  en  ung  mand,  og  han  kan  lide 
dig,  og  du  kan  lide  ham.  Du  fortæller  mig,  at  du 
kan  lide  ham,  og  jeg  siger,  at  jeg  vil  banke  ham, 
fordi  du  er  min  kæreste.  Men  så  møder  jeg  ham, 
og  kan  godt  lide  ham.  Efter  nogen  tids  forløb 
opdager  du  måske,  at  du  elsker  ham,  og  han 
elsker  dig.  Så  en  dag  står  vi  alle  tidligt  op  og 
tager  til  templet.  I  bliver  gift  for  tid  og  evighed. 
Det  vil  vel  nok  blive  dejligt,  ikke  Kathryn,  når 
du  bliver  gift,  ligesom  din  moder  og  jeg  blev 
gift?  Børn,  templet  er  det  sted,  hvor  man  bør 
gifte  sig." 

En  udtalelse  af  den  slags,  som  fremsættes  i  en 
atmosfære  af  kærlighed  og  gensidig  respekt,  er 
ikke  en  forelæsning,  men  et  tydeligt  eksempel 
på,  at  en  fader  fra  sit  eget  til  børnenes  hjerter 
overfører  de  ting,  som  han  sætter  så  højt.  Der  er 
ingen  tvang  indblandet.  De  ting,  som  vi  værd- 
sætter som  guddommeligt  indspireret  tro,  kan 
ikke  tvinges   ind  i  hjertet  på  vore  børn.  Men  i 

visse  øjeblikke,  når  tiden  er  til  det,  kan  bud- 
skabet sendes  fra  hjerte  til  hjerte.  På  en  hjem- 
meaften,  da  alle  frit  kan  tale,  og  da  alle  meninger 
respekteres,  føler  børnene,  at  de  bliver  behand- 
let som  mennesker,  og  deres  reaktioner  er  af- 
slørende og  inspirerende.  Teenagerkedsomhed 
viger  for  livlig  interesse,  og  samtalen  tager  hver- 
dagens problemer  lige  på  kornet. 
Når  forældre  lærer  den  kunst  at  lytte  bedre, 
lærer  de  samtidig  at  undervise  bedre.  En  teena- 
ger, der  blev  bedt  om  at  fortælle,  hvad  der  lå 
ham  på  sinde,  sagde:  „Een  ting,  der  virkelig 
irriterer  mig,  er,  at  vi  skal  have  gulerødder  så 
tit." 

Moderen  svarede  hurtigt:  „Gulerødder  er  gode 
for  jer,  og  jeg  vil  ikke  høre  eet  ord  mere  om 
jeres  måltider."  Drengen  havde  ikke  mere  at  sige 
om  gulerødder  eller  noget  som  helst  andet,  og 
resten  af  hjemmeaftenen  tålte  han  snarere  end 
nød.  Hvis  bare  moderen  havde  sagt  (og  det  ville 
have  krævet  styrke  at  gøre  det):  „Du  bryder  dig 
vist  slet  ikke  om  gulerødder,  vel?"  så  ville  dren- 
gen måske  have  sagt  en  hel  masse  mere,  og 
det  hele  ville  ikke  være  blevet  så  negativt.  Det 
er,  når  vi  snakker  og  forklarer,  hvordan  vi  ser  på 
tingene,  at  vore  hjerter  bliver  modtagelige  for 
forandring,  og  her  underviser  vi  igen  ved  kærlig- 
hed og  ikke  ved  tvang. 

Dette  betydet  ikke,  at  forældre  ikke  må  indtage 
et  standpunkt.  Det  betyder  bare,  at  man  kan 
tale  om  tingene  på  en  sådan  måde,  at  børnene 
holder  med  forældrene,  ikke  fordi  de  skal,  men 
fordi  de  vil. 

En  fader  fortæller,  at  han  har  iagttaget  sine  børn 
og  har  lagt  mærke  til,  at  for  hver  ting,  de  gør 
galt,  gør  de  mindst  nitten  ting  rigtigt.  „Derfor", 
siger  han,  „nægter  jeg  at  bruge  lige  så  lang  tid 
på  deres  fejl.  Jeg  tilbringer  min  familiehjemme- 
aften  med  at  rose  mine  børn  snarere  end  at 
kritisere  dem.  Jeg  vil  hellere  fortælle  dem,  hvad 
jeg  har  set  dem  gøre,  der  er  rigtigt,  end  hvad  jeg 
har  set  dem  gøre,  der  er  forkert". 
Hjemmeaftener  er  tidspunktet,  hvor  man  bør 
udtrykke  kærlighed.  Der  var  engang  en  dreng, 
der  sagde:  „Hvis  jeg  skulle  nævne  alt  det  gode, 
jeg  ved  om  mor,  så  kunne  vi  sidde  her  hele  nat- 
ten". 

Faderen  blev  rørt  og  tilføjede:  „Jeg  har  det  på 
samme  måde.  Jeg  elsker  hende  af  hele  mit 
hjerte".  Moderen  strålede. 
Faderen  indførte  senere  denne  tilføjelse:  „Den 
følgende  uge  fik  vi  de  bedste  måltider,  man  kan 
tænke  sig". 

Hjemmeaftener  er  et  tidsrum,  hvor  man  kan  lade 
børnene  fortælle  om  deres  arbejde  i  skolen. 
Hvilken  større  fryd  kunne  et  lille  barn  opleve 


end  at  få  lov  at  læse  første  kapitel  af  sin  første 
skolelæsebog  for  familien.  Han  kan  demonstrere 
den  store  færdighed,  han  nylig  har  erhvervet  sig, 
og  samtidig  kan  han  blive  klar  over,  at  skole- 
arbejde virkelig  er  noget  vigtigt.  Børn,  der 
oplever  den  slags,  gør  deres  bedste  i  skolen. 
De  skal  ikke  holde  familieaften  —  De  kommer 
til  det.  Over  et  spand  af  år,  på  tusind  forskellige 
måder,  kommer  De  til  at  sige:  „Børn,  Kirken  er 
sand.  Vi,  jeres  far  og  mor,  elsker  hver  eneste 
af  jer,  og  vi  er  så  stolte  af  at  være  jeres  foræl- 
dre. Det  her  er  den  vidunderligste  familie  i  ver- 
den. Vi  kan  være  sammen  for  evigt.  Husk,  børn, 
Joseph  Smith  så  Faderen  og  Sønnen  i  lunden. 
Jesus  Kristus  lever.  Han  er  vores  Frelser.  Dette 
er  Hans  Kirke.  Følg  de  brødre,  som  Herren  har 
udvalgt,  så  vil  I  aldrig  fare  vild". 
Profeten  har  sagt:  „Børn,  der  kommer  fra  sådan- 
ne hjem,  farer  ikke  vild".  De  kan  få  sønner  og 
døtre,  der  er  ansvarsbevidste,  som  ønsker  at 
tjene,  som  elsker  dyd,  som  har  et  stærkt  vidnes- 
byrd, som  elsker  og  elskes  —  fordi  De  holder 
familiehjemmeaften  og  vedvarende  har  del  i 
denne  ånd  i  Deres  hjem.  O 


(Forts,  fra  side  245) 

hvad  vi  har  i  os  selv.  I  som  har  presserende  og 
indviklede  problemer,  uheld,  sygdom,  sorger,  tab 
af  dem,  I  elsker;  som  er  bekymret  og  trykkes  af 
det  pres,  det  er  at  leve  livet  —  idet  I  prøver  at 
holde  sammen  på  familie  og  forretninger,  interesser 
og  forpligtigelser:  stands  op  et  øjeblik,  bed,  hav 
tillid  —  tag  tid  til  at  tænke  tingene  igennem;  vælg 
det  ud,  der  er  det  væsentligste  og  mest  påtræn- 
gende; og  prøv  ikke  på  at  bære  hele  byrden  på 
een  gang  eller  at  ordne  alle  fremtidige  beslutninger 
på  een  kvalfuld  time.  Tiden  gør  meget;  den  hel- 
breder —  mildner  sorgen.  Livet  går  videre  og  bliver 
på  een  eller  anden  måde  udholdeligt,  brugbart,  selv 
efter,  at  de,  vi  elsker,  har  forladt  os.  Folk  tilpasser 
sig  —  millioner  har  gjort  det,  andre  millioner  vil 
gøre  det.  Og  een  af  de  sletteste  måder  at  løse 
problemer  på  er  at  handle  i  panik  eller  under  pres. 
Vi  ved  ikke,  hvad  vi  kan  klare  eller  hvad  vi  kan 
udholde,  før  vi  prøver  det.  Men  vi  kan  klare  mere, 
end  vi  somme  tider  mener,  vi  kan,  —  og  fred,  trøst 
og  forligelse  kan  komme.  Og  så  endnu  en  gang  det 
gode  råd  fra  min  kloge  og  elskede  ven*:  Lad  være 
at  prøve  at  leve  for  mange  dage  ad  gangen". 

*  Præsident  Harold  B.   Lee. 

„Det  talte   ord"   fra  Tempelpladsen   udsendt  over   KSL   og   the   Co- 
lumbia  Broadcasting  System  den  6.  december  1970  0  1970 
Illustreret  af  Ted  Nagats 

(Forts,  fra  side  241) 

Dine  nederlag  er  deres  nederlag.  De 
er  kede  af  det,  når  du  er  ked  af  det, 
og  glade,  når  du  er  glad.  Hvis  du 
ønsker  at  gøre  dit  liv  virkelig  lykkeligt 
og  opnå  gode  resultater,  så  ær  din 
fader  og  din  moder,  som  budet  fore- 
skriver. Du  har  brug  for  deres  visdom 
og  erfaring. 

Jeg  har  altid  troet,  at  mennesket  er  til 
for  at  nyde  glæde  (se  II  Nephi  2:25) 
og  jeg  er  overbevist  om,  at  det  kan 
nyde  større  glæde  og  samtidig  opnå 
bedre  resultater,  hvis  det  gør,  hvad 
der  er  rigtigt.  Ja,  jeg  har  altid  op- 
muntret mine  døtre  til  at  more  sig,  da 
de  var  unge  og  gik  ud  sammen  med 
deres  venner,  men  at  more  sig  på  en 
måde,  at  de  altid  ville  tænke  på  det 
som  noget  morsomt,  uden  at  måtte 
angre  eller  fortryde. 
Det,  at  gå  til  min  himmelske  Fader  i 
bøn  om  morgenen,  at  bede  Ham  om 


at  lede  mig  i  min  færd  og  at  love  Ham, 
at  jeg  ville  aflægge  beretning  for  Ham 
om  aftenen,  har  altid  givet  mig  styrke 
til  at  optræde,  som  jeg  bør.  Hvis  de 
unge  lægger  sig  disse  tanker  på  sinde 
og  husker,  at  vor  himmelske  Fader 
regner  med,  at  hvert  eneste  af  Hans 
børn  holder  Hans  bud,  så  vil  de  få 
styrke  til  at  modstå  fristelserne. 
Jeg  elsker  vores  unge  og  har  stor 
tillid  til  dem.  Skønt  ondskaben  og 
fristelserne  sandsynligvis  er  større 
end  nogensinde  tidligere,  er  I  bedre 
uddannede,  bedre  beredte  til  at  ham- 
le op  med  dem,  i  mange  henseender 
bedre  end  de,  der  er  ældre  end  jer, 
beredte  til  at  bære  et  ansvar  inden- 
for forretning  eller  industri  eller  andre 
ledende  stillinger. 

I  er  vores  håb  til  fremtiden.  Det  er 
jeres  forret  og  ansvar  at  skabe  en 
bedre  verden.  Jeg  ville  ønske,  at  jeg 


kunne  leve  længe  nok  til  at  se,  hvor 
meget  I  vil  forbedre  den.  I  kan  kun 
udføre  dette,  hvis  I  holder  jer  fysisk 
stærke,  mentalt  årvågne  og  moralsk 
retlinede,  idet  I  altid  søger  vejledning 
fra  vor  himmelske  Fader.  Alkohol, 
tobak  og  euforiserende  stoffer  kan 
kun  svække  jeres  effektivitet  og  dyg- 
tighed såvel  som  jeres  tro. 
Ifør  jer  Guds  fulde  rustning.  (Se 
Efeserne  6:11)  Når  I  har  tro  på  Ham 
og  lader  retfærdighed  lede  jeres 
handlinger,  vil  jeres  anstrengelser 
ikke  slå  fejl,  og  I  kan  ikke  undgå  at 
blive  lykkelige.  Ingen  lykke  genspejles 
i  ansigterne  på  dem,  der  skaber 
urolighederne  i  vor  plagede  verden; 
men  de,  der  gør,  hvad  de  ved  er  rig- 
tigt, går  lykkeligt  på  deres  vej  og  har 
fremgang.  Mit  håb  for  jer  er,  at  I  vil  få 
uudsigelig  glæde  her  og  evig  lykke 
herefter.  O 


Tro-kærlighed-velsignelser  og  resultater 


Foråret  kom  tidligt  til  Danmark  i  år.  Efter  en 
meget  mild  vinter  var  træer  og  buske  i  fuld 
blomst  i  begyndelsen  af  maj.  Skovene  og  par- 
kerne var  smukke,  byerne  rene  og  indbydende, 
havet  omkring  øerne  ser  klart  og  blåt  ud.  Dan- 
mark har  det  godt.  Alle,  som  ønsker  det,  har 
arbejde.  Danmark  ligger  sandsynligvis  på  sit 
højeste  velstandsniveau  i  hele  sin  historie. 
Mange  mennesker  har  glemt,  hvem  der  er  Give- 
ren af  alle  velsignelser.  Men  ikke  en  håndfuld 
gode,  sande  Sidste  Dages  Hellige.  Medens 
andre  tilbringer  deres  tid  med  denne  verdens 
ting,  vedbliver  denne  lille,  men  trofaste/  magt- 
fulde gruppe  at  opbygge  Guds  Rige  her  i  Dan- 
mark. 

Gennem  deres  store  tro  har  de  udrettet  meget. 
Deres  hjerter  er  henvendt  på  åndelige  ting.  De 
tror,  og  de  omsætter  deres  tro  i  handling.  De 
elsker  hinanden,  hjælper  hinanden,  og  jeg  kunne 
skrive  en  hel  bog  om  deres  venlighed  og  respekt 
for  hinanden,  og  den  tid  de  tager  fra  deres 
travle  liv  for  at  gøre  noget  for  hinanden.  De  små 


ting,  som  har  så  stor  betydning,  er  til  så  stor 
nytte  og  er  opbyggelige. 
Lad  mig  et  øjeblik  tale  om  velsignelser. 
Vore  unge  mennesker  overværede,  med  hjertet 
fuldt  af  ønsker  og  tro,  Festinord,  hvor  de  for- 
nyede venskaberne  med  andre  GUF-medlemmer 
i  vore  søsternationer  Sverige  og  Norge.  De  sang 
og  dansede  og  spillede  og  legede  og  bar  vid- 
nesbyrd om  Evangeliet  for  hinanden  som  gæster 
i  den  norske  mission. 

Disse  storartede,  gode  unge  mennesker,  rene  af 
sind,  rene  af  hjerte,  rene  af  sjæl,  og  deres  ledere 
er  en  gevinst  for  Kirken,  for  landet,  ja,  selv  for 
verden,  og  hvorledes  blev  det  udrettet?  Gennem 
tro,  gennem  vor  Faders  velsignelser.  Vi  er  så 
taknemmelige. 

Næppe  var  det  sidste  farvel  blevet  sagt,  den 
sidste  bøn  fremsagt,  det  sidste  vidnesbyrd  båret, 
før  den  største  gruppe  danske  hellige  i  den 
danske  missions  historie  samledes  og  var  på  vej 
til  templet.  Guds  tempel,  Hans  hellige  Hus  i 
Schweiz. 

Fra  Missionens  Præsidentskab 


Fra  Skagen  i  nord  til  Esbjerg  i  vest,  fra  Sønder- 
jylland og  Fyn,  fra  Sjælland  og  Bornholm,  som 
én  stor  helhed  foretog  de  den  store  rejse  til 
templet. 

Da  Herren  så  ned  fra  sin  himmel  og  så  dem, 
medens  de  drog  afsted  med  bil  eller  med  tog, 
en  lykkelig  gruppe,  må  Han  have  haft  et  himmelsk 
smil  på  sit  åsyn  og  kunne  have  sagt  omtrent 
sådan:  „Alle  ting  er  mulige  for  mine  hellige,  gen- 
nem jeres  trofasthed." 

Hvor  strålende  var  det  ikke!  Fra  grene  over  hele 
Danmark  kom  de,  hele  familier  kom,  nogle  af 
dem  for  første  gang,  nogle  af  dem  var  veteraner 
og  havde  været  der  mange  gange,  og  under  le- 
delse af  præsident  Benny  Linden  og  søster  Mary 
Kaiser  (Gud  velsigne  dem  og  det  store,  utrætte- 
lige arbejde  de  udfører)  kom  vore  hellige  til  tem- 
plet for  at  udføre  arbejde  for  deres  døde. 
Ja,  der  kom  over  140  voksne  og  over  85  børn  og 
unge,  alle  kom  for  at  vente  på  Herren.  Hvilke 
velsignelser!  Hvilken  lykke!  Hvilken  kærlighed! 
Hvor  lykkelige  må  de  ikke  have  været  på  den 
anden  side!  De  har  ventet  og  ventet,  og  kan  du 
nu  se  deres  fuldendte  glæde  og  høre  dem  fryde 
sig? 


I   sandhed,   i   den   danske   mission   er   børnenes 

hjerter  ved    at   vende   sig   til    deres   fædre,    og 

fædrenes  hjerter  til  børnene. 

Velsignelser  udøses  over  os,  så  vi  næsten  ikke 

er  i  stand  til  at  rumme  dem.  Værket  ruller  fremad, 

de  hellige  er  lykkelige  på  grund  af  deres  tro,  og 

vi  er  netop  begyndt,  en  stor  fremtid  ligger  foran 

os  gennem  vor  trofasthed. 

Husk,    at    kærlighed    er    nøgleordet.    Elsk   jeres 

hustruer,  jeres  mænd,  jeres  børn,  jeres  næste  og 

jeres  venner,  men  fremfor  alt,  elsk  Herren,  din 

Gud,  som  er  Giveren  af  alle  ting. 

Vedbliv  at  tjene,  bed  ofte  og  hold  budene,  og 

selv  nu  kan  du  ikke  forstå  de  ting,  som  Herren 

har  i  beredskab  for  dig. 

Jeg  sender  dette  budskab  til  jer  med  kærlighed 

i  mit  hjerte  til  jer  alle,  til  hver  gren  og  hver  by, 

til  de  forældreløse,  til  enkerne,  til  børnene,  til  de 

unge,  til  mødre  og  fædre.  Vedbliv  at  gøre  godt 

for  at  opbygge  riget. 

Det  er  jeres,  når  I  har  opbygget  det. 


Paul  L.  Pehrson, 
missionspræsident 

Missionærankomster; 

Følgende  missionærer  er  den  13. 
maj  1971  ankommet  til  Den  danske 
Mission: 


Morris   Jackson   fra   Lewiston,    Utah,    Craig  Fryer  fra  Salt  Lake  City,  Utah,    Charles   Hess  ffa  San   Bruno,    Cali- 
beskikket    til    at    arbejde    i    Ålborg,    beskikket    til    at    arbejde    i     Hares-    fornien,   beskikket  til   at  arbejde   på 

kovby.  Amager. 


John  Taylor  fra  Vancouver,  Washing-  Robert  Kirk  fra  Salt  Lake  City,  Utah,  Kelvin  Barrus  fra  Twin  Falls,  Idaho,  Blake  Boatright  fra  Las  Vegas,  Ne- 
ton,  beskikket  til  at  arbejde  i  Kø-  beskikket  til  at  arbejde  i  Haderslev,  beskikket  til  at  arbejde  i  Sønder-  vada,  beskikket  til  at  arbejde  i 
benhavn.  borg.  Søborg. 


Donald  Stallings  fra  Salt  Lake  City,      John   Haupt  fra  Annaheim,   Calif.,  Lon    Clayton    fra   Centerville,    Utah,    Larry  Hull  fra  Ashton,  Idaho,  beskik- 

Utah,   beskikket  til   at  arbejde   i  År-     beskikket  til  at  arbejde  i  Helsingør,      beskikket  til  at  arbejde  i  Ålborg.  ket  til  at  arbejde  i  Skive. 

hus. 


Gary  Robinson  fra  Phoenix,  Arizona,      Jerry     Reece     fra      Clinton,      Utah,    George   Sansom  fra  Salt  Lake  City,    Glenn    Schimmelpfennig   fra   Bounti- 
beskikket   til    at  arbejde    i    Odense,      beskikket  til    at   arbejde   i    Randers.     Utah,     beskikktet    til    at    arbejde    i    ful,    Utah,    beskikket   til    at    arbejde 

København.  i   Roskilde. 

Forårskonference  i  Fyn-Jylland  Distrikt 

Distriktskonferencen  fandt  sted  i  dagene 
15.  og  16.  maj  i  Århus  Grens  kirke- 
bygning, og  indledtes  lørdag  kl.  14.30 
med  to  samtidige  møder,  det  ene  for 
alle  genealogisk  interesserede,  det  an- 
det for  GUF-ledere. 

Lørdag  kl.  17.00  begyndte  Præstedøm- 
mets møde,  hvortil  også  søstrene  denne 
gang  var  inviteret.  Mødet  blev  ledet  af 
1 .  rådgiver  i  distriktspræsidentskabet, 
Karl  Blohm,  og  emnet  var:  Fasteloven. 
Først  talte  br.  Ole  Ravn  Pedersen,  Kol- 
ding, derefter  distriktspræsident  Knud  B. 
Andersen,  og  så  br.  Jan  Pedersen, 
Esbjerg.  Et  ungdomskor  fra  distriktet 
sang,  og  derpå  talte  2.  rådgiver  i  di- 
striktspræsidentskabet, Hans  Otto  Niel- 
sen. Til  sidst  talte  missionspræsident 
Paul  L.  Pehrson.  Der  var  105  til  stede. 
Lørdag  aften  afviklede  GUF's  distrikts- 
bestyrelse  et  meget  underholdende  va- 
rietyshow,  som  blev  overværet  af  138. 
Søndagen  indledtes  med  formiddags- 
mødet, der  begyndte  kl.  10.00  under  le- 
delse af  distriktspræsidenten.  Første  ta- 
ler var  2.  rådgiver  i  missionspræsident- 
skabet,  Henning  K.  Frederiksen,  der 
talte  om  vigtigheden  af,  at  vi  holder  vore 
familier  samlede  og  er  enige  i  troen,  på 
trods  af  alle  de  anslag  vi  møder.  Ung- 
domskoret  sang  derpå:  „Beautiful  Drea- 
mer".  Br.  Bent  Bisgård,  forstander  for 
GUF's  mandlige  distriktsbestyrelse  talte 
om  lydighed  mod  loven,  og  illustrerede 
med  eksempler  fra  Skriften.  Str.  Grethe 
Lundbæk,  præsidentinde  for  GUF's  kvin- 
delige distriktsbestyrelse,  var  næste  ta- 
ler. Hun  opfordrede  ungdommen  til  at 
deltage  i  Kirkens  arrangementer  —  og 
forældrene  til  at  støtte  dem  heri.  Efter 
en  sang  ved  forsamlingen  talte  str.  Anni 
Ringheim  fra  GUF's  missionsbestyrelse. 
Hun  sammenlignede  Evangeliet  med  en 
fartplan  —  „Følg  planen  og  nå  det  rette 


mål".  Missionspræsident  Pehrson  bad 
derpå  et  missionærkor  synge  „Pas  nu 
på  lille  øje",  og  derefter  sang  str.  Kirsten 
Holmboe,  Esbjerg:  „Kom  sorgbetyngte 
sjæl".  Til  sidste  talte  1.  rådgiver  til  mis- 
sionspræsidenten,  Benny  Linden,  om 
missionærarbejdet ,  og  opfordrede  alle 
til  at  vise  deres  hengivenhed  for  Evan- 
geliet ved  at  dele  det  med  andre.  Mødet 
sluttede  kl.  11.55.  Der  var  i  alt  190  til 
stede. 

Eftermiddagsmødet  begyndte  kl.  14.00, 
også  under  ledelse  af  distriktspræsiden- 
ten. Efter  fællessang  og  bøn,  samt  for- 
retninger ved  missionspræsidentskabet, 
talte  1.  rådgiver  i  distriktspræsidentska- 
bet, Karl  Blohm,  om  genealogi  —  en  af 
vore  største  opgaver  i  denne  uddeling. 
Derpå  talte  br.  Søren  Edsberg,  missio- 
nens PR-director  om  PR-arbejdet,  og  om 
planerne  for  fremtiden.  En  kvartet  fra 
Århus  Gren  sang,  og  derefter  talte  di- 
striktspræsident Knud  B.  Andersen  om 
velsignelsen  ved  at  arbejde  —  „Lad  os 
ikke  blive  trætte  i  kaldet".  Efter  en  fæl- 
lessang talte  2.  rådgiver  i  distriktspræsi- 
dentskabet, Hans  Otto  Nielsen  om  de 
angreb,  der  daglig  sker  mod  vor  ånde- 
lighed, og  om  hvordan  Kirken  hjælper 
os  til  at  bevare  den. 

Derefter  talte  otr.  Mary  Kaiser  om  ge- 
nealogi —  en  spændende  hobby  —  og 
et  nødvendigt  arbejde. 
Missionspræsidentens  hustru,  str.  Ruth 
Pehrson  talte  kort  og  udtrykte  sin  glæde 
over  at  overvære  konferencen.  Herefter 
sang  kvartetten  fra  Århus  Gren  igen.  Til 
sidste  blev  tiden  overgivet  til  missions- 
præsident Paul  L.  Pehrson,  der  kaldte 
på  forskellige  søskende  og  missionærer, 
som  bar  deres  vidnesbyrd  —  og  på  samt- 
lige missionærer,  der  sang:  „Det  er 
måske  ej  i  kampens  gny".  Præsident 
Pehrson  opfordrede  derpå  forsamlingen 
til  trofast  at  leve  Evangeliet.  Mødet  slut- 
tede kl.  16.05.  Der  var  i  alt  201  til  stede. 


Dødsfald: 
Horsens 

Den   5.   april    1971    døde   broder  Anders 

Nielsen  Munkholm,  74  år  gammel.  Æret 

være  broder  Munkholms  minde! 

Esbjerg 

Den  7.  maj  døde  broder  Marius  Christian 

Christiansen,  73  år  gammel.  Æret  være 

broder  Christiansens  minde! 

Velsignelser: 

København  Nordre  Gren:  7.  marts  1971: 
Birger  Gustav  Anders  Munck  og  Kirsten 
Friedel  Christensen  Muncks  søn,  Karsten 
Munck,  velsignet  af  broder  Arthur  Søren- 
sen. 

4.  april  1971: 

Willi  Bloch  Johansen  og  Kirsten  Dupont 
Johansens  søn,  Søren  Bloch  Johansen, 
velsignet  af  sin  fader. 


Ordinationer: 

København  Nordre  Gren:  14.  marts  1971: 
Kennie  Rasmussen  ordineret  til  lærer  af 
broder  Orla  Rasmussen. 
Amager  Gren:  18.  april  1971: 
Christian  Ludwig  William  Larsen  ordine- 
ret til  præst  af  broder  Flemming  Eliasen. 
25.  april  1971: 

Tage  Verner  Røder  ordineret  til  lærer  af 
broder  Flemming  Eliasen. 
Nordsjælland  Gren:  2.  maj.  1971: 
Ole  Birk  Jakobsen  ordineret  til   lærer  af 
broder  Arne  Jacobsen. 
Slagelse  Gren:   2.  maj  1971: 
Simon   Thye   Johansen    ordineret    til    læ- 
rer af  broder  Niels  Preben  Johansen. 
Odense  Gren:    16.  maj  1971: 
Søren  M.  J.  Larsen  ordineret  til  ældste  af 
missionspræsident  Paul   L.   Pehrson. 


Far-og-Søn  udflugt  i  Nordjylland  Distrikt 

Lørdag  den  15  maj  1971  mødtes  Det 
melkisedekske  og  Det  aronske  Præste- 
dømme i  Nordjyllands  Distrikt  til  en  Far- 
og-Søn  udflugt  i  anledning  af  Præste- 
dømmets fødselsdag. 
Vi  mødtes  kl.  10.00  i  Ålborg  Grens  kir- 
kebygning, hvor  1.  rådgiver  i  distriktet, 
br.  Rasmus  Jensen  indledte  med  at  byde 
velkommen.  Efter  bøn  ved  grenspræsi- 
dent,  br.  K.  A.  Gram,  Ålborg,  kørte  vi 
til  Zoologisk  Have.  Turen  var  udformet 
således,  at  de  ældster,  der  ingen  søn- 
ner havde  i  Det  aronske  Præstedømme 
„lånte"  auf  dem,  der  havde  mere  end  en 
søn.  Efter  to  timers  forløb  gik  vi  samlet 
flok  til  Mølleparken,  hvor  vi  spiste  med- 
bragte madpakker,  og  hvor  vi  fordrev 
tiden  med  forskellig  idræt.  Efter  sports- 
legene  kørte  vi  en  dejlig  tur  i  Ålborgs 
omegn.  Turen  blev  ledet  af  br.  Gram, 
der  denne  gang  mod  sædvane  forsøgte 
at  lede  os  på  vildspor,  idet  han  førte  os 
ind  på  områder,  hvor  flere  skilte  for- 
kyndte, at  der  var  livsfare  og  adgang 
forbudt.  Efter  at  have  skiftet  retning,  kør- 
te vi  ind  til  kirkebygningen,  hvor  søstre- 
ne havde  sørget  for  mad.  Middagen  var 
ualmindelig  lækker,  og  var,  til  vores 
overraskelse,  gratis.  Derefter  var  der  un- 
derholdning, hvor  vi  bl.  a.  så  et  smukt 
skuespil  om  Præstedømmets  gengivelse. 
Distriktspræsident  Orla  Nielsen  uddy- 
bede emnet  i  en  kort  tale. 

Det  var  en  vidunderlig  dag,  hvor  alle 
følte,  at  Herrens  Ånd  var  med  os.  Der 
var  45  til  stede.  C.  J.  L. 


Frederikshavn  Gren:  21.  maj  1971: 

Kurt  Holm  Larsen  ordineret  til  ældste  af 

broder  Jens  Holm  Larsen. 

Rønne:    27.  maj  1971: 

Jens-Oluf  Lundgren   ordineret  til   ældste 

af  broder  Harry  H.  R.  Petersen. 

Dåb: 

København  Nordre  Gren:  6.  marts  1971: 

Ole    Jakob    Victor,    døbt    af    broder    Ole 

Victor,  håndspålæggelse  ved  samme. 

3.  april   1971: 

Henrik    Damø,    døbt    af    broder    Jørgen 

Skytte      Damø,      håndspålæggelse     ved 

samme. 

Odense  Gren:   7.  maj  1971: 

Hansine  Charlotte  Marie  Lange,  døbt  af 

ældste    John    Lassen,    håndspålæggelse 

ved  ældste  Randy  Olsen. 

15.  maj  1971: 

Hans   Jørgen   Andersen,    døbt   af  ældste 

Randy     Olsen,      håndspålæggelse     ved 

ældste  John  Lassen. 

Slagelse  Gren:  8.  maj  1971: 

Maria  Palmes  Flindt,  døbt  af  ældste  Ken 

Mortensen,  håndspålæggelse  ved  ældste 

Darrel  Benson. 


